Είναι σε φόρμα, μπορούν και OVER! - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Είναι σε φόρμα, μπορούν και OVER!\nΟμάδες που είναι σε καλή κατάσταση και μπορούν να μας… δώσουν και OVER, ξεχώρισα από το κουπόνι του Σαββάτου! Αναφέρομαι σε συλλόγους που είναι φόρμα, και οι περισσότεροι παίζουν στις έδρες τους. Προσοχή και σε φιλοξενούμενους, που μπορούν να πάρουν αποτέλεσμα, και με βάση την παράδοση. Σας έχω προτάσεις και για τα… πρωινά σε Ιαπωνία και Ρωσία!\nΕλκυστικότατες τιμές έχει ο ΟΠΑΠ και το Σάββατο σε μονά αποδεκτά παιχνίδια! Προσοχή στο "Χ" (3,45) στον αγώνα Μίντλεσμπρο-Μπέρμιγχαμ (κωδ. 161), με τον "άσο" στο 1,70 και το "διπλό" στο 3,90! Δεν περνά… απαρατήρητο το "διπλό" (2,55) στο Ίπσουϊτς-Φούλαμ (κωδ. 233) με τον "άσο" στο 2,30 και το "Χ" στο 3,25! Σε καλή απόδοση και ο "άσος"(1,70) στο ντέρμπι της Ελβετίας, ανάμεσα στην Βασιλεία και την Ζυρίχη (κωδ. 244), αγώνας στον οποίο το "Χ" έχει απόδοση 3,35 και το "διπλό" 3,75!!!\nΜάχεται για να ανάβει ακόμα πιο ψηλά η Ίντερ Τούρκου και με την Σεϊναγιοέν έπαιξε και στις 3 του μήνα εκτός, με το ματς να λήγει 2-2… Η γηπεδούχος μπορεί να μην έχει εκ νέου τον πρώτο σκόρερ/φορ Σιρμπιλάτζε (τιμωρημένος), αλλά είναι σε θέση να σκοράρει… Τρέχει… σερί 2-2-6 με 8/10 OVER. Συνολικά μετράει 6-7-9 (τέρματα 27-34) και εντός έχει 5-3-2 (15-11) με 5/10 OVER. Η φιλοξενούμενη τρέχει σερί 8-3-1, έχει χάσει στα 12 τελευταία μόνο από την Ελσίνκι, είναι σε θέση να σκοράρει. Βρίσκεται στην 3η θέση, με 10-6-5 συνολικά (τέρματα 24-15) και εκτός έδρας έχει 4-3-4 (10-11) με 6 "2-3γκολ". Θέλει αποτέλεσμα. Δεν ανοίγουν εύκολα τα παιχνίδια της, αλλά με την Ίντερ Τούρκου και στον πρώτο γύρο έφερε OVER εκτός (2-1)… Όπως είπαμε, στις 3 του μήνα είχαμε 2-2 στην έδρα της Σεϊναγιοέν.\nΜεγάλο ματς στην Βασιλεία και ντέρμπι κορυφής! Η πρωταθλήτρια φιλοξενεί την Ζυρίχη, η οποία έχει ξεκινήσει… φουριόζα. Η γηπεδούχος παιχνίδι με παιχνίδι γίνεται καλύτερη, έχει κάνει το 3/3 με ισάριθμα OVER (εντός 3-0 την Λουκέρνη, εκτός 2-1 την Ααράου και 3-2 την Τουν). Η φιλοξενούμενη έχει κάνει το 4Χ4 (εντός 1-0 την Γκρασχόπερς, 2-1 την Τουν, 2-1 την Γιουνγκ Μπόις και εκτός 4-1 την Βαντούζ). Μέχρι στιγμής στα 6/7 επίσημα τους σκόραραν από δυο γκολ και πάνω. Αμυντικά δεν είναι απροσπέλαστες… Σημειώστε πάντως ότι από την περίοδο 2009-10 σε 20 παιχνίδια τους, ανεξαρτήτως έδρας, η ιστορία "γράφει" 11-6-3!\nΗ Κρισιούμα δεν πείθει τελευταία, τρέχει σερί 1-0-3 με τρεις… κολλητές ήττες από την επανέναρξη, δέχεται γκολ. Συνολικά μετράει 4-3-6 (τέρματα 9-19) και εντός 4-1-2 (8-7). Έχει και απουσίες, ένα γκολ μπορεί να το πετύχει. Πιο σταθερή και πρωτοπόρος η Κρουζέιο, πάει για αποτέλεσμα, μετά το 1-1 εκτός με την Μποταφόγκο. Προέρχεται από 4-1-0 (και 4/5 OVER), με 3-1-0 από την επανέναρξη. Συνολικά μετράει 9-2-2 (τέρματα 29-13) και εκτός 4-1-2 (12-9). Μπορεί να σκοράρει και εκτός, ακόμα και χωρίς τον Ενρίκε… Πέρυσι η Κρουζέιρο πέτυχε δυο νίκες, 2-1 εκτός και 5-3 εντός…\nΔεν έχει χάσει η Τίγκρες και… περιμένει την Κλαμπ Αμέρικα, ομάδα που είναι επίσης αήττητη, ενώ η παράδοση έχει "Χ" στα μεταξύ τους ματς. Η γηπεδούχος πήρε 1-1 εκτός από την Τιχουάνα, είχε προηγηθεί το 4-2 εντός με την Λεόν, και το 0-0 εκτός με την Άτλας. Την Τετάρτη για το Κύπελλο (όμιλοι) έπαιξε με αλλαγές, έχασε 3-1 στην έδρα της Αλταμίρα… Η Αμέρικα έχει νικήσει εκτός 2-1 την Λεόν και 4-0 την Πουέμπλα, εντός επικράτησε 2-1 της Τιχουάνα. Η ιστορία "γράφει" 4-7-1 από την περίοδο 2009-10, ανεξαρτήτως έδρας, 1-5-0 στην έδρα της Τίγκρες…\nΜείνετε συντονισμένοι, η στήλη ανανεώνεται συνεχώς και με νέα στοιχεία…\n154 ΙΝΤΕΡ ΤΟΥΡΚΟΥ-ΣΕΪΝΑΓΙΟΕΝ OVER 1,85\n244 ΒΑΣΙΛΕΙΑ-ΖΥΡΙΧΗ OVERή1 1,55/1,70\n257 ΚΡΙΣΙΜΟΥΜΑ-ΚΡΟΥΖΕΪΡΟ OVERή2 1,85/,175\n267 ΤΙΓΚΡΕΣ-ΚΛΑΜΠ ΑΜΕΡΙΚΑ Χ 3,10\n269 ΝΤΑΛΑΣ-ΚΟΛΟΡΑΝΤΟ OVERή1 1,70/1,85\n273 ΤΖΑΓΚΟΥΑΡΕΣ-ΛΕΟΝ OVER 1,85\nΠαίζουν και… αυτά, και λόγω φόρμας\n229 ΜΑΛΙΝ-ΚΟΡΤΡΑΪΚ OVER 1,75\n253 Α ΜΠΕ ΣΕ ΝΑΤΑΛ-ΒΑΣΚΟ ΝΤΑ ΓΚΑΜΑ 2(Χ) 2,05/3,20\n272 ΣΟΛΤ ΛΕΪΚ-ΟΥΑΣΙΝΓΚΤΟΝ Χ 3,30\n268 ΣΑΝΤΙΑΓΟ ΓΟΥΟΝΤ.-ΝΤΕΠΟΡΤΕΣ ΙΚΙΚΕ 1 1,75\n231 ΟΝΤ-ΣΤΡΟΜΣΓΚΟΝΤΣΕΤ 1ή OVER 1,90/1,55\nΠροσοχή σε δυο "Χινάρια" με σκορ!\n226 ΑΑΛΜΠΟΡΓΚ-ΝΟΡΝΤΖΕΛΑΝΤ ΧήOVER 3,35/1,65\n236 ΑΛΤΑΧ-ΒΑΚ ΠΕΛΕΤΣ Χή OVER 3,30/1,60\n157 ΒΑΛΕΡΕΝΓΚΑ-ΣΑΡΠΣΜΠΟΡΓΚ 08 OVERή1 1,35/1,45\n259 ΚΡΟΥΖ ΑΖΟΥΛ-ΠΟΥΕΜΠΛΑ 1 1,55\n264 ΦΛΟΥΜΙΝΕΝΣΕ-ΚΟΡΙΤΙΜΠΑ 1 1,40\n260 ΑΝΤΟΦΑΓΑΣΤΑ-ΟΥΝ. ΝΤΕ ΤΣΙΛΕ OVER 1,50\n254 ΠΑΡΑΝΑ-ΒΙΛΑ ΝΟΒΑ 1 1,30\n-Στο Φλουμινένσε-Κοριτίμπα (κωδ. 264) δεν μπορώ να αποκλείσω και το ενδεχόμενο να έχουμε OVER, σημείο με πολύ καλή απόδοση (1,85)…\n****Πολύ σημαντικό το ματς δίνει η Γκάις εντός (δεν έχει χάσει στα δυο τελευταία στο "σπίτι" της) με την (επικίνδυνη αλλά και με αδυναμίες) Χουσκβάρνα, ομάδα που δεν φοβίζει, στο πλαίσιο της μάχης της παραμονής. Το ματς έχει κωδικό 227 και ο "άσος" είναι χαμηλός (1,50).\nΑξίζει και το ρίσκο στην Ιαπωνία, μπορεί η Καβασάκι!\n-Δυσκολεύεται να κερδίσει η Γιοκοχάμα Μαρίνος, τρέχει… σερί 0-3-1, στο τελευταίο της έχασε 2-0 στην έδρα της Γκάμπα Οσάκα, σε ματς που πήγε για την ισοπαλία. Έχει και απουσίες. Συνολικά μετράει 6-5-7 (τέρματα 19-27) και εντός έδρας 3-1-4 (10-9) με 6 "2-3γκολ". Σκοράρει και δέχεται γκολ. Τρεις βαθμούς περισσότερους έχει η Κασίβα (συνολικά 7-6-5/τέρματα 22-23), εκτός δεν…. φοβίζει (2-2-4/τέρματα 8-15). Προέρχεται από σερί 1-0-2 με 3/3 OVER, στο τελευταίο της νίκησε 4-1 εντός την Καβασάκι, προέρχεται και από την κατάκτηση του Σουρούνγκα Μπανκ, 2-1 την Τετάρτη την Λανούς. Μαζί με το 0-0 στον πρώτο γύρο, η ιστορία "γράφει" 0-5-4 ανεξαρτήτως έδρας από το 2009. Στην έδρα της Γιοκοχάμα έχουμε 1-3-4 από το 2004…\n-Μεγάλο ματς έχουμε ανάμεσα στην Καβασάκι και την Ουράβα. Η γηπεδούχος έχασε με 4-1 στην έδρα της Κασίβα, σε ματς που ήταν… αγνώριστη, ενώ πριν… έτρεχε σερί 4-0-0. Είναι στην 3η θέση με 10-3-5 συνολικά (τέρματα 31-20) και εντός έχει 5-2-2 (16-12) με 5/9 OVER. Μπορεί να έχει απουσίες, αλλά εντός δεν σκόραρε μόνο κόντρα στην Γιοκοχάμα. Μόνο με νίκη θα είναι κοντά στην κορυφή. Η Ουράβα… έσωσε την ισοπαλία εντός με την Βίσσελ Κόμπε (2-2) με γκολ του αμυντικού Νάσου στο 90’+3 και έτσι είναι πρώτη μαζί με τον Τοσού. Είναι αήττητη για 9 αγωνιστικές (6-3-0), αλλά τελευταία κάνει… νερά στην άμυνά της. Συνολικά μετράει 11-4-3 (τέρματα 25-12) και εκτός έχει 5-1-2 (12-7). Μόνο στο Κοφού δεν σκόραρε εκτός. Τα δυο τελευταία χρόνια στο "Τοντορόκι" είχαμε 4-2 και 4-0…\n-Σκοράρει και δέχεται γκολ η Ναγκόγια, αλλά στα έξι τελευταία της δεν έχει νίκη με 0-4-2 (5/6 G/G). Είναι χαμηλά, συνολικά μετράει 5-4-9 (τέρματα 23-30) και εντός 1-2-6 (13-20) με 7/9 OVER. Εντός έδρας δεν έχει νικήσει στα 7 τελευταία της με 0-2-5. Η Κασίμα είναι στην 4η θέση… χτυπάει τριάδα, τρέχει σερί 2-3-0, στο τελευταίο θριάμβευσε με 5-1 της Χιροσίμα εντός. Συνολικά μετράει 9-3-6 (τέρματα 34-21) και εκτός 5-2-2 (18-8) με 5/9 OVER. Στον πρώτο γύρο η Ναγκόγια νίκησε 2-1. Στα 11 τελευταία τους από το 2009, ανεξαρτήτως έδρας, η ιστορία "γράφει" 9/11 OVER. Στην έδρα της Ναγκόγια από το 2007 έχουμε 3-0-4 με 7/7 OVER!\n-Στη ζώνη υποβιβασμού είναι Ομίγια με μια νίκη στα 14 τελευταία της (1-7-6), σκοράρει και δέχεται γκολ, προέρχεται από τέσσερα σερί OVER 3,5!!! Συνολικά μετράει 3-7-8 (τέρματα 25-34), εντός 1-2-5 (11-17) με 6/8 OVER. Έχει ανάγκη από βαθμούς, αλλά δέχεται γκολ… Η Γκάμπα Οσάκα είναι φορμαρισμένη, προέρχεται από τέσσερις σερί νίκες και 2/4 OVER, στο τελευταίο της εκτός θριάμβευσε μάλιστα με 5-1 στην έδρα της δυνατής εντός Βίσσελ Κόμπε. Τέσσερα γκολ σε ισάριθμα ματς έχει ο φορ Πάτρικ, ένα τέρμα και μια ασίστ ο ηγέτης /χαφ Εντό στο 2-0 επί της Γιοκοχάμα εντός στο τελευταίο… Η φιλοξενούμενη ελπίζει για… τριάδα, έχει συνολικά 8-3-7 (τέρματα 27-20) και εκτός έδρας μετράει 3-2-4 (12-13). Στον πρώτο γύρο η Γκάμπα Οσάκα νίκησε 2-1, από το 2009 η ιστορία "γράφει" 7/11 OVER, ανεξαρτήτως έδρας, με 3/4 "πλούσια" ματς και 2-0-2 στο "σπίτι" της Ομίγια!\n-Ελπίδες για την πρώτη τριάδα διατηρεί και η Χιροσίμα, αλλά δεν είναι σε καλή κατάσταση. Στα 8 τελευταία της έχει μόλις μια νίκη με 1-4-3, προέρχεται από 5/5 G/G και 4/5 OVER. Στο τελευταίο της συνετρίβη με 5-1 στην έδρα της Κασίμα. Συνολικά μετράει 7-6-5 (τέρματα 27-26) και εντός έχει 4-2-3 (14-13) με 5/9 OVER. Εντός έδρας δέχεται γκολ πέντε διαδοχικά ματς. Δεν… ανοίγουν εύκολα τα ματς της Τοσού (μετράει πέντε… κολλητά UNDER), η οποία είναι στην κορυφή με 12-1-5 συνολικά (τέρματα 26-13), ενώ εκτός έδρας μετράει 7-0-2 (13-6). Φτάνει σε γκολ, έχει περάσει στην πρώτη θέση μαζί με την Ουράβα, και εκτός έδρας μετράει έξι διαδοχικά "διπλά"… Στον πρώτο γύρο νίκησε η Χιροσίμα με 2-1! Πέρυσι και πρόπερσι στην έδρα της Χιροσίμα είχαμε 2-0 και 4-1. Έχει ενδιαφέρον σε τιμές αουτσάιντερ το OVER…\n144 ΓΙΟΚΟΧΑΜΑ-ΚΑΣΙΒΑ Χή OVER 3,25/1,85\n145 ΚΑΒΑΣΑΚΙ-ΟΥΡΑΒΑ OVERη1 1,60/2,30\n146 ΝΑΓΚΟΓΙΑ-ΚΑΣΙΜΑ OVER 1,55\n147 ΟΜΙΓΙΑ-ΓΚΑΜΠΑ ΟΣΑΚΑ OVER/2 1,60/1,70\n149 ΧΙΡΟΣΙΜΑ-ΤΟΣΟΥ OVER/GOAL 1,80/1,60\n****Προσοχή στο "διπλό" και στην αναμέτρηση Ναγκόγια-Κασίμα (κωδ. 146), είναι σημείο με πολύ καλή τιμή (1,90).\n****Με βάση τα όσα σας ανέλυσα παραπάνω και η Τοσού μπορεί να μην χάσει στην έδρα της Χιροσίμα (κωδ. 149) με το "Χ" στο 3,25 και το "διπλό" στο 2,70!\nΠάω και με το OVER σε δυο ρωσικά…\n-Μ. Σάρανσκ και ΤΣΣΚΑ Μόσχας έχουν κοινό παρανομαστή ότι σκοράρουν και δέχονται γκολ. Αυτό φάνηκε και στην πρεμιέρα, με την γηπεδούχο να παίρνει μεγάλη νίκη με 3-2 εκτός κόντρα στην Ουράλ. Σοκ για την Μ. Σάρανσκ ο τραυματισμός του ακραίου χαφ-εξτρέμ Εμπεσίλιο. Η πρωταθλήτρια με την Τορμπέντο εντός, νίκησε 4-1, αλλά η επιτυχία δεν ήρθε εύκολα. Προηγήθηκε η φιλοξενούμενη, μπορούσε να κάνει και το 0-2. Η ΤΣΣΚΑ Μόσχας δεν έχει εύκολο έργο, μπορεί να σκοράρει… Την περίοδο 2012-13 η ΤΣΣΚΑ Μόσχας πέτυχε δυο νίκες, 3-0 εκτός, 2-1 εντός.\n-Η Ζενίτ θα παίξει με καλή ψυχολογία κόντρα στην Τορπέντο Μόσχας, μετά και την πρόκρισή της στα πλέι οφ του Τσάμπιονς Λιγκ, με το 3-0 κόντρα στην ΑΕΛ, ανατρέποντας την ήττα με 1-0 στην Κύπρο… Στην πρεμιέρα ήταν εντυπωσιακή και νίκησε 4-0 εκτός της Άρσεναλ στην Τούλα. Για την Τορπέντο, είπαμε πως με την ΤΣΣΚΑ Μόσχας εκτός ήταν ανταγωνιστική, αλλά μετά το 33’ και το πέναλτι-αποβολή, με το σκορ να γίνεται 3-1 για την πρωταθλήτρια, κατέρρευσε…\n142 Μ. ΣΑΡΑΝΣΚ-ΤΣΣΚΑ ΜΟΣΧΑΣ OVER 1,75\n153 ΖΕΝΙΤ-ΤΟΡΜΠΕΝΤΟ ΜΟΣΧΑΣ OVER 1,45\nΠροσοχή, δεν αποκλείω το "Χ", με βάση και την παράδοση\n-Η Ριντ μετά τη νίκη της με 3-1 εντός κόντρα στην Νέουσταντ στην πρεμιέρα, γνώρισε δυο σερί ήττες με 1-0 και 2-0 εκτός από την Ραπίντ και στην έδρα της από την Σάλτσμπουργκ. Σε δυο δύσκολα παιχνίδια… Σ’ αυτό το ματς δεν θέλει τρίτη συνεχόμενη ήττα… Η Τρενκβ. Αντμίρα έχασε στην πρεμιέρα με 4-1 εντός από την ΒΑΚ Πέλετς, αλλά με την Ραπίντ ξανά εντός, ήταν πολύ καλή αμυντικά, και πήρε τον πρώτο βαθμό της (1-1). Το αρνητικό για τον αγώνα της με την Ριντ είναι πως ο αρχηγός της και ηγέτης της άμυνά της, Βιντμπίχλερ είναι τραυματίας! Σημειώνω πάντως ότι η παράδοση στα 12 τελευταία τους από την περίοδο 2011-12 "γράφει" 6-6-0, στην έδρα της Ριντ 3-3-0. Ο αγώνας έχει κωδικό 238 και δεν αποκλείω το "Χ" (3,45)!!!\n-Μάχεται για να μπει η Φιλαδέλφεια στα πλέι οφ του MLS στην Ανατολή, σκοράρει και δέχεται γκολ. Είναι 4 αγωνιστικές αήττητη με 1-3-0, στα 8 τελευταία έχει μόλις μια ήττα (3-4-1). Έχουν έρθει αμφίσκορα τα 10 από τα 11 τελευταία της… Συνολικά μετράει 5-9-8 (τέρματα 34-36) και εντός 2-5-2 (16-16). Από την άλλη, το Μόντρεαλ, που παίζει πλέον και Τσάμιονς Λιγκ (την Τρίτη νίκησε εντός με 1-0 την CD FAS από το Ελ Σαλβαδόρ) δεν τα πάει καθόλου καλά, είναι στην τελευταία θέση στην Ανατολή με 3-5-13 συνολικά (τέρματα 21-39), ενώ εκτός έχει 0-3-7 (7-20). Συμπλήρωσε μάλιστα 6 σερί ήττες. Φτάνει πάντως σε γκολ, αλλά δέχεται τέρματα, προέρχεται από 4/5 G/G και 4/5 OVER… Φέτος σε δυο παιχνίδια τους είχαμε πάντως 1-1 στην Φιλαδέλφεια και 1-0 στο Μόντρεαλ. Η ιστορία από το 2012, ανεξαρτήτως έδρας "γράφει" 1-2-4, με 1-2-0 στη Φιλαδέλφεια… Η αναμέτρηση έχει κωδικό 261, με τον "άσο" φαβορί και στο 1,60, χρειάζεται πάντως κάλυψη με το "Χ" στο 3,40!!!\nΤο παρελθόν… δείχνει "2-3γκολ"\nΗ Σάντος Λαγκούνα είναι παραδοσιακά καλή εντός, σημειώνω πάντως ότι στον αγώνα της με την Κερετάρο θα έχει απουσίες, ενώ και επιθετικά δεν έχει ακόμα την… φλόγα του παρελθόντος. Σε τρεις αγωνιστικές στο Απερτούρα νίκησε 1-0 την Βέρακρουζ εκτός, έφερε 1-1 με την Κρουζ Αζούλ εκτός και 0-0 στο "σπίτι" της με την Μοντερέι. Την Τρίτη παίζοντας με αλλαγές… κόλλησε στο 0-0 με την Σαν Λούις για το Κύπελλο. Τουλάχιστον ένα γκολ μπορεί να το πετύχει, κόντρα σε μια Κερατάρο, η οποία διαθέτει καλό υλικό, ικανό τεχνικό και είναι σε φάση βελτίωσης. Η φιλοξενούμενη, μπορεί να έχασε στην πρεμιέρα με 3-1 εντός από την Πούμας, αλλά στη συνέχεια νίκησε 1-0 εκτός της Λεονές και 2-0 στο "σπίτι" της την Πατσούκα. Συνέχισε θετικά και στο Κύπελλο, την Τρίτη κέρδισε με 2-0 την Ιραπουάτο, αν και έπαιξε με αλλαγές, σκοράροντας στα 13 δευτερόλεπτα και στο 90’! Η ιστορία "γράφει" 4-1-1 στην έδρα της Σάντος Λαγκούνα με 5/6 "2-3γκολ"! Το παιχνίδι έχει κωδικό 270 και το "2-3γκολ" έχει τιμή 1,80!\nΔυο γηπεδούχοι με προϋποθέσεις…\n-Καλό είναι με τις πρεμιέρες στα πρωταθλήματα να μην… ανοιγόμαστε, καθώς κρύβουν… παγίδες, όπως φάνηκε και με το 2-2 στο Ρεμς-Παρί Σεν Ζερμέν την Παρασκευή, με τους πρωταθλητές Γαλλίας να έχουν πάντως παράδοση να κάνουν… γκέλες την 1η αγωνιστική. Ας αφήσουμε να κυλήσουν οι αγωνιστικές για να έχουμε καλύτερη εικόνα των ομάδων. Στο Σαμπιονά υπάρχει πάντως ένα ματς, και αναφέρομαι στο Ναντ-Λανς, παιχνίδι που έχει… παρασκήνιο. Τα "καναρίνια" δεν έχουν ενθουσιάσει στα φιλικά, στα τρία τελευταία δεν σκόραραν μάλιστα, καθώς έχασαν 2-0 από την Λοριάν, έφεραν 0-0 με Λυσόν και Αταλάντα). Προσπαθούν να βρουν λύση στην επίθεση. Θυμίζω πάντως ότι πέρυσι η Ναντ ξεκίνησε πολύ δυνατά το πρωτάθλημα, ενώ στην έδρα της δεν έχανε εύκολα. Η φιλοξενούμενη δεν είναι το ίδιο καλά προετοιμασμένη… Ανέβηκε φέτος, αλλά μέχρι πρότινος ήταν να μην παίξει στο Σαμπιονά, λόγω οικονομικών προβλημάτων. Τελικά, πήρε το "OK", αλλά της επιβλήθηκε απαγόρευση μεταγραφών. Στα δυο τελευταία φιλικά κέρδισε 4-2 την Σαρλερουά, αλλά έχασε με 1-0 από την Σεντ Ετιέν, επιδεικνύοντας τεράστιες τεχνικές αδυναμίες. Η ιστορία "γράφει" 4-1-0 από το 2005. Ακόμα με… 1-0 η Ναντ μπορεί να κερδίσει. Το παιχνίδι έχει κωδικό 251, με τον "άσο" στο 1,90, στο 3,20 το "Χ", όποιος θέλει να καλύψει…\n-Το κλίμα στην Μπαΐα έχει αλλάξει, από τη στιγμή που ανέλαβε υπηρεσιακός ο Φαμπιάν. Πήρε 1-1 εκτός από την Παλμέιρας, ενώ και με την Ιντερνασιονάλ έχασε δύσκολα εντός με 1-0. Την Τετάρτη με αλλαγές νίκησε 1-0 την Κορίνθιανς για το Κύπελλο, είχε χάσει 3-1 στον πρώτο αγώνα. Είναι στη ζώνη υποβιβασμού με 2-4-7 συνολικά (τέρματα 9-15) και με… αδυναμίες εντός (1-1-5/3-9) και έχει ανάγκη από βαθμούς. Σκληρή… η Γκοΐας (συνολικά 5-5-3/τέρματα 9-10), στηρίζεται στην έδρα της (εντός 3-3-0), εκτός δεν… φοβίζει (2-2-3/2-7). Κάνει λίγες φάσεις. Πέρυσι η Μπαΐα νίκησε στην έδρα της με 2-1. Το ματς έχει κωδικό 258 με τον "άσο" στο 2,10, στο 2,90 το "Χ", όσοι θέλετε να καλύψετε…\n251 ΝΑΝΤ-ΛΑΝΣ 1 1,90\n258 ΜΠΑΪΑ-ΓΚΟΪΑΣ 1 2,10\n****Όπως σας ανέφερα παραπάνω, όποιος θέλει να καλύψει με "Χ" στα παραπάνω παιχνίδια, το μεσαίο σημείο πληρώνει 3,20 στον αγώνα Ναντς-Λανς (κωδ. 251) και 2,90 στην αναμέτρηση Μπαΐα-Γκοΐας (κωδ. 2,10)!\nΡισκάρουμε και με… σκοράκια\n-Στο παιχνίδι Γιοκοχάμα Μαρίνος-Κασίβα (κωδ. 144) "στοχεύω" στα σκοράκια 2-2 και 3-3 με αποδόσεις 15,00 και 65,00!\n-Στο ματς Άαλμποργκ-Νόρντζελαντ (κωδ. 226) "σημαδεύω" τα σκοράκια 2-2 και 3-3 με τιμές 11,00 και 55,00…\n-Στον αγώνα Αλτάχ-Βακ Πέλετς (κωδ. 236) ρισκάρω επίσης με τα σκοράκια 2-2 και 3-3 που πληρώνουν 9,50 και 48,00…\n-Στην αναμέτρηση Ριντ-Τρενκβ. Αντμίρα (κωδ. 238) ποντάρω στα σκοράκια 1-1 και 2-2 με αποδόσεις 6,00 και 17,00!\n-Στο παιχνίδι Τίγκρες-Κλαμπ Αμέρικα (κωδ. 267) "στοχεύω" επίσης τα σκοράκια 1-1 και 2-2, που πληρώνουν 5,50 και 13,00!\n****Σημειώνω ότι στο Νιουμπλένσε-Ουν. Κατόλικα (κωδ. 256) η παράδοση "γράφει" 1-0-6 από το 2010, ανεξαρτήτως έδρας!!!\n****Επίσης, στο Παλεστίνο-Αουντάξ Ιταλιάνο (κωδ. 235)-η φιλοξενούμενη παρουσιάζεται πιο σταθερή μέχρι τώρα στο Απερτούρα και μιλάμε για ντέρμπι με τις δυο ομάδες να εδρεύουν στην ίδια πόλη, η ιστορία "γράφει" 0-2-3 από το 2010!!!


ΣΥΡΙΖΑ: "Πυρετός" για τα ψηφοδέλτια καθώς θα εκλεγούν οι ...μισοί -...\nΠέμπτη, 06-Ιουν-2019 09:28\nΣύμφωνα με πληροφορίες από κομματικές πηγές, η Κεντρική Επιτροπή του κόμματος που θα συνέλθει για την έγκριση των υποψηφιοτήτων των εθνικών εκλογών, θα είναι στα πρότυπα της Κ.Ε που είχε συνεδριάσει υπό "μυστικότητα" και χωρίς να δοθεί στη δημοσιότητα η εισήγηση του Αλέξη Τσίπρα και για τις υποψηφιότητες του ευρωψηφοδελτίου: Χωρίς να ανακοινωθεί στους δημοσιογράφους ούτε ο χρόνος ούτε το μέρος της "σύναξης".\nΣτον Δυτικό Τομέα Αθήνας θα κατέβει με σταυρό εκτός συγκλονιστικού απροόπτου, ο αντιπρόεδρος της Κυβέρνησης και υπουργός Οικονομίας, Γιάννης Δραγασάκης, εγκαταλείποντας το Επικρατείας, όπου είχε τοποθετηθεί στις εκλογές του 2015 από τον Α. Τσίπρα.\nΣτο Υπόλοιπο Αττικής θα είναι υποψήφιος ο Χρήστος Σπίρτζης, και πιθανότατα ο ο Γιώργος Τσίπρας , Διευθυντής του πρωθυπουργικού Οικονομικού Γραφείου.\nΝέα είσοδος στην Α' Θεσσαλονίκης, θα είναι πιθανότατα η Κατερίνα Νοτοπούλου ( δεν είναι ακόμη βέβαιο ότι θα θα κατέβει και η Ελευθερία Χατζηγεωργίου, υπουργός Μακεδονίας- Θράκης).\nΔηλώσεις του επικεφαλής της ελληνικής αποστολής του Οργανισμού.


Χώρος_o.k. by Nανάκος: Η πρώτη μου φορά\nπλάκα με κάνεις φιλαράκι!!!\nμήπως κατά βάθος είσαι Θεσσαλονικιός; :)\nΚαταπληκτική εμπειρία, πιο συνταρρακτική και από Απροειδοποίητο Τεστ Κουλεμανσόν!\nΟύτε εγώ τους φοβάμαι τους ληστές των τραπεζών.\nΣυνήθως δε σου κάνουν κακό αν δεν κάνεις μεγάλη μαλακία...\nΚρίμα για το φρουρό μόνο αν είναι και συμπαθητικό παιδί...\nΨέματα; "Πες μου πως είναι ψέμα".\nΕγώ θα είχα χεστεί από τον φόβο μου.\ngamati empiria prepei na einai ...\neinai kai ligo ekdikisi...\nkai ligo apo ola..\nkai cinema ..\nΤα έχω παίξει με τα σχόλια όλων σχεδόν των παραπάνω!"γαμάτη εμπειρία,τέλειο,ζηλεύω(καλά αυτό κι αν ήταν!)"κτλ,δεν είμαστε με τα καλά μας!αυτά τα σκατά έχει κάνει η τηλεόραση,όλα τα βλέπουμε και τα ακούμε σαν ταινία.θα έπρεπε να κάνεις κανα μήνα να μπεις στο μπλογκ σου και μετά να αφήσουν οι δικοί σου ένα σχόλιο"δυστυχώς αγαπητοί αναγνώστες ο αγαπημένος μας νανάκος μας άφησε χρόνους διότι ένας ληστής τράπεζας τον είδε να ανακάθεται στο κάθισμά του και πάνω στον πανικό του τον πυροβόλησε".Τότε μόνο ΙΣΩΣ να χαμπάριαζαν πως πιθανώς τα πιστόλια που κρατάν οι κλέφτες ενίοτε εκπυρσοκροτούν και σκοτώνουν...\nto andimetopizoume toso komika\noso ipodilonete stin foto kai sto keimeno...\nthen to sxoliazoume apo tin mia plevra tou mono ..\nΗ μεταμόσχευση χιούμορ δεν έχει ανακαλυφθεί ακόμα.\nHomeboy, έχεις δίκιο. Όντως τα πιστόλια σκοτώνουν και είναι από τις στιγμές που δεν έχεις περιθώρια για ηρωισμούς γιατί αν δεν φας εσύ τη σφαίρα μπορεί να την αρπάξει κάποιος άλλος δύστυχος. Όμως πρέπει να σου πω ότι στα 3 περίπου λεπτά που κράτησε η όλη ιστορία -προσωπικά μιλάω πάντα- δεν πρόλαβα να φοβηθώ. Mέχρι να συνειδητοποιήσω πως δεν ήταν φάρσα είχε κιόλας τελειώσει. Δεν ήταν πως ήμουν ψύχραιμος. Απλά δεν πρόλαβα να πανικοβληθώ. Και δεν φαντάζομαι πως είμαι ο μόνος όταν όλα γίνονται τόσα γρήγορα.\nAxaxaxa! kairo eixa na sou sxoliasw nanako mou alla pote de stamataw na gelaw me ola osa sou symbainoun. Ma kala ti psyxraimia htan ayth? Kai gw to idio 8a ekana me to fakelo basika an mporousa, alla eimai k xesths wres wres opote den kserw :P Exasa kila edw sta ksena pou hr8a opote fantazomai twra pou mai katw apo 80 kila 8a patwsw stis epomenes eksetaseis :/\ntha simfoniso me tin fasi oti den prolaveneis na fovitheis giati sinithos ayto to eidos listeias(apo kapoion o opoios thelei lefta kai den thelei na kanei kako)einai ton 2-4 lepton\nmou exei simvei sto amaji opou pelatis jafnika vgazei maxairi kai leei ta lefta\ntou deixno ta lefta (pou itan sinolo 15 euro!!!)anoije porta kai ejafanistike trexala\nden prolava na tromajo giati opos eipa itan mia fasi 2 lepton(o tipos aplos anti na plirosei sto telos tis koursas ithele kai pliromi...ma toso kakos odigos eimai?)\npantos den zoulepsa to olo skiniko\nalla exo mia diatiposi\nmipos na kopseis ton remo?\nΚατι ξέρω που συναλλάσομαι σε πέσος Μεξικού. Μου τρωει λιγη περισσότερη ωρα στο γκισε συναλλάγματος αλλα οι κλεφτες δεν τα καταδέχονται.\nΕιδικά τα προπολεμικά με τον Εμιλιο Ζαπάτα ειναι μεγάλη ασφάλεια\nEgw pali na pw pws xairomai pou eisai kala. Me psiloanisixise to post. Bebaia tha mporouses na tou xwseis enan kwno odopoiias kai na ton eksolothreyseis heheheh\n1. Προσπαθείς να μας πείσεις ότι μοιάζεις με ανυπεράσπιστο γατάκι;\n2. Εμένα δε θα μου δώσεις τπτ καλέ κύριε; Δηλαδή να μη προσπαθήσω ποτέ να σε ληστέψω;\nΚαλά, ευτυχώς που δεν έπαθε κανείς σας τίποτε. Σε αντίθεση με σένα εγώ θα είχα προλάβει μιά χαρά να πανικοβληθώ -και γιατί όχι; να με πιάσει το γνωστό τρέμουλο που με πιάνει σε τέτοιες περιπτώσεις. Αλλά παρά τον πανικό μου θα είχα μάλλον κι εγώ σκεφτεί να κρύψω τον παρά.\nΚαι επειδή πρώτα βγαίνει η ψυχή και μετά το χούϊ μιά ακόμη δοκιμασία:\n"Ληστεία, θα κάνω ληστείααα. Ψηλά τα χέρια και τέρμα τ'αστεία.."\nΠοιός και που το πρωτοτραγούδησε; Ποιό το πραγματικό του επάγγελμα; Ποιά η στιχουργός;\nμια χαρά προφταίνω να πανικοβληθώ σε 3 λεπτά...εννοείται οτι με οπλάκι μπορώ και σε 3 δευτερόλεπτα...\nθα κάνω καιρό να μπω σε τράπεζα!\nΕγώ αν αντίκρυζα κάννη όπλου, θα προλάβαινα να πανικοβληθώ σε 3 milisecond.\nΑυτό που με κάνει έξαλλη είναι ότι οι ληστές τραπεζών περνιούνται και για κοινωνικοί επαναστάτες επειδή η τράπεζα είναι το κεφάλαιο. Οι φουκαράδες που τους βούτηξαν τα λεφτά τι ήταν; Οι μεγάλοι Κεφαλαιούχοι;\nNAKO! pls post μια φωτό γρήγορα:\nΝα είναι χριστουγεννιάτικο\nΜε κορδέλα ή χωρίς\nκατά προτίμηση άρρεν\nαν θες μη μου κάνεις άλλο δώρο\nσε φιλώ σταυρωτά ;)\nti epaize to ipod otan eixes psila ta xeria?\nΔε νομίζω Χατζηγιάννη πάντως (αν και το "Χέρια Ψηλά" ταιριάζει, δεν τον έχω ικανό το Δάσκαλο να πέσει τόσο χαμηλά). Εγώ πιστεύω ότι θα έπαιζε το:\nΕίσαι - είσαι - είσαι\nΕίσαι δημόσιος κίνδυνος,\nΔεν πρέπει να κυκλοφορείς\nγιατ' είσαι επικίνδυνος\nτης Χριθτίνας Δελλή\nΡέμο άκουγα παιδιά! Στη λούπα!\nΔεν τολμω να φανταστω τι θα γινοταν αν σου εκλεβε τη μπουγατσα...\nΠολύ γενναία & θαρραλέα η κίνησή σου να κρύψεις τα χρήματα!\nΒέβαια, σε περίπτωση που έκανε έρευνα ή καταλάβαινε πως λες ψέμματα, την είχες άσχημα... Πάντως, είναι απίστευτο τι σκεφτόμαστε όταν βρισκόμαστε σε καταστάσεις εκτάκτου ανάγκης π.χ. τα νυχάκια μου ήταν κομμένα (όπως είπες), τα πιο περίεργα ή άσχετα ή απίστευτα πράγματα :)\nYannis-K, από πολύ παλιά έχει κατηγορηθεί για τη δημιουργία πέτρας στα νεφρά απλώς δε μαζεύτηκαν ποτέ πολλοί καταγγέλοντες για να γίνει ντόρος. Την απέσυραν σιωπηλά πριν το καταλάβει ο κόσμος...τι σχέση πάντως είχε αυτή η απορία με το θέμα του Νανάκου, ιδέα δεν έχω.


Ντιλέινι: “Σημαντικός παράγοντας για να έρθω στη Μπαρτσελόνα ο Πέσιτς” | Eurohoops\nΝτιλέινι: “Σημαντικός παράγοντας για να έρθω στη Μπαρτσελόνα ο Πέσιτς”\n2019-09-17T21:56:35+00:00 2019-09-17T21:56:35+00:00 2019-09-17T21:56:35+00:00.\nΕνθουσιασμένος που θα συνεχίσει την καριέρα του στην Μπαρτσελόνα, δήλωσε ο Μάλκολμ Ντιλέινι, κατά την επίσημη παρουσίασή του.\nΟ Αμερικανός γκαρντ, ο οποίος ολοκλήρωσε με τον πλέον εντυπωσιακό τρόπο τη φετινή ενίσχυση της Μπαρτσελόνα, τόνισε πως σημαντικό ρόλο για τη μετακίνησή του στη Βαρκελώνη έπαιξε η παρουσία του Σβέτισλαβ Πέσιτς, με τον οποίο είχε συνεργαστεί στη Μπάγερν τη σεζόν 2013/14.\nΑναλυτικά όσα είπε ο Ντιλέινι:\n”Είμαι ενθουσιασμένος που ήρθα εδώ. Θα προσπαθήσω να κάνω το καλύτερο που μπορώ, να είμαι καλός συμπαίκτης και να επαναφέρω την εμπιστοσύνη στην ομάδα και τους φιλάθλους. Είμαι έτοιμος να ηγηθώ της ομάδας. Θέλω απλά να νικάω. Εάν είμαι στον πάγκο και παίρνουμε τις νίκες, τότε θα είμαι μια χαρά. Δεν με ενδιαφέρει. Θέλω να μάθω τους συμπαίκτες μου και να βοηθήσω την ομάδα.\nΟ Πέσιτς ήταν σημαντικός παράγοντας για να έρθω εδώ. Υπάρχει αμοιβαία κατανόηση, ενώ έχουμε πανηγυρίσει νίκες μαζί. Είναι ένας προπονητής που έχει κερδίσει τον σεβασμό όλων στην Ευρώπη. Νιώθω πολύ άνετα μαζί του και τον καταλαβαίνω απόλυτα. Νομίζω ότι το ισπανικό πρωτάθλημα είναι το πιο ανταγωνιστικό της Ευρώπης. Από ‘κει και πέρα, ξέρω ότι η ομάδα έχει μεγάλες προσδοκίες και για την Ευρωλίγκα και γι’ αυτό στόχους μου είναι να τη βοηθήσω να πάρει πολλές νίκες”.\nTags Μάλκολμ Ντιλέινι Μπαρτσελόνα


PayPal: Πέντε TIPS για να βρείτε τις καλύτερες online προσφορές την εορταστική περίοδο | It's Possible\nαρχικηΟΙΚΟΝΟΜΙΑPayPal: Πέντε TIPS για να βρείτε τις καλύτερες online προσφορές την εορταστική περίοδο\n23 Νοεμβρίου 2016\t00 Καθώς όλο και περισσότεροι Έλληνες ψωνίζουν πλέον μέσω διαδικτύου από το εξωτερικό, οι Ηνωμένες Πολιτείες αναδεικνύονται σε έναν από τους δημοφιλέστερους αγοραστικούς προορισμούς – το 34% των Ελλήνων κάνει παραγγελίες προϊόντων από τις ΗΠΑ τουλάχιστον μία φορά το χρόνο. Ιδίως για εκείνους που αναζητούν τις καλύτερες και πιο βολικές ειδικές προσφορές, τις προσεχείς εβδομάδες ο καταναλωτικός πυρετός αναμένεται να φτάσει στα ύψη, καθώς πλησιάζουν διάφορες εορταστικές ημέρες: η Black Friday (Μαύρη Παρασκευή), η Cyber Monday (Διαδικτυακή Δευτέρα) και, βέβαια, τα Χριστούγεννα. Προτού βιαστείτε να πατήσετε το κουμπί “Buy Now!”, ευκαιρία να τσεκάρετε την υπηρεσία USaddress.com που διευκολύνει τις αγορές από τις ΗΠΑ, και να διαβάσετε τις απίστευτα χρήσιμες συμβουλές που συγκεντρώσαμε για εσάς!\nΣύμφωνα με μελέτη που διεξήγαγε η εταιρεία GfK για λογαριασμό της PayPal, οι βασικοί λόγοι για τους οποίους εμείς οι Έλληνες προτιμάμε να ψωνίζουμε από τις ΗΠΑ, είναι οι ιδιαίτερα ελκυστικές τιμές (σε ποσοστό 22%), καθώς και η δυνατότητα να αποκτήσουμε προϊόντα που δεν διατίθενται στη χώρα μας (18%). Πως, όμως, μπορούμε να κάνουμε τις αγορές από τις ΗΠΑ με ακόμη ευκολότερο και επικερδή τρόπο;\nonline αγορέςpaypalTipsΗΠΑοικονομία ΔΙΑΒΑΣΤΕ ΕΠΙΣΗΣ\nΠριν δύο χρόνια ίδρυσε μια startup στο δωμάτιό του. Μετά «σήκωσε» 90 εκ. δολάρια: Ο Nick Weaver δίνει 5 συμβουλές επιτυχίας\tΘυμάστε τη πασιέντζα των Windows; Τώρα είναι διαθέσιμη σε Android και iOS\tΔΕΝ ΥΠΑΡΧΟΥΝ ΣΧΟΛΙΑ\nΑφήστε ένα σχόλιο Ακύρωση απάντησης\tPlease enter an answer in digits:thirteen − 9 = TOP STORIES


Νέα εποχή στα αεροπορικά ταξίδια: Ηλεκτρονικό check in και «διαβατήρια ανοσίας» στην νέα πραγματικότητα - protionline.grprotionline.gr\nΣυλλογή όσο το δυνατόν πιο λεπτομερών πληροφοριών επικοινωνίας με τους επιβάτες για τις ανάγκες της ιχνηλάτησης\nΟι πληροφορίες να συλλέγονται ηλεκτρονικά και πριν την άφιξη του επιβάτη στο αεροδρόμιο μέσω από πλατφόρμες όπως η eVisa\nΟι κυβερνήσεις θα πρέπει να δημιουργήσουν ειδικές ιστοσελίδες προκειμένου να συλλέγονται δεδομένα\nΠεριορισμένη πρόσβαση σε τερματικούς σταθμούς μόνο για εργαζόμενους, ταξιδιώτες και συνοδούς τους π.χ. για άτομα με αναπηρία\nΘερμομέτρηση στις εισόδους των κτιρίων από ειδικά εκπαιδευμένο προσωπικό που θα αποφασίζει ποιος μπορεί και ποιος δεν μπορεί να ταξιδέψει\nΤήρηση μέτρου των αποστάσεων βάσει όσων ισχύουν σε κάθε κράτος και γι’ αυτό το λόγο θα πρέπει να υπάρχουν προσαρμογές σε όλους τους χώρους για την ομαλή ροή των επιβατών.\nΜάσκες: Να ακολουθούνται οι οδηγίες των κατά τόπους αρχών μολονότι η σύσταση της ΙΑΤΑ είναι ότι θα πρέπει να χρησιμοποιούνται οι μάσκες από τους επιβάτες και οι μάσκες ΡΡΕ για τους εργαζόμενους σε αεροπορικές εταιρείες και αεροδρόμια\nΟι εγκαταστάσεις και ο εξοπλισμός θα πρέπει να απολυμαίνεται ενώ θα πρέπει να υπάρχει πρόσβαση και σε αντισηπτικά. Σύμφωνα με την ΙΑΤΑ θα πρέπει να απολυμαίνονται τρέιλερ, καρότσια, χώροι self service, σκάνερ αποτυπωμάτων, αναπηρικά καρότσια, δίσκοι κτλ.\nΗ Ένωση τάσσεται υπέρ των τεστ κορονοϊού σε επιβάτες με την υποσημείωση ότι αυτό θα πρέπει να εφαρμοστεί όταν θα υπάρξει ένα αποτελεσματικό και ασφαλές τεστ.\nΣτο ίδιο πλαίσιο σημαντικό χαρακτηρίζει η ΙΑΤΑ το ρόλο των «διαβατηρίων ανοσίας» εξηγώντας ότι επιβάτης που έχει τέτοιο έγγραφο δεν θα πρέπει να λαμβάνει μέτρα προστασίας\nΓια να μειώνεται στο ελάχιστο δυνατό ο χρόνος παραμονής στο αεροδρόμιο, οι επιβάτες θα ολοκληρώνουν σε σημαντικό βαθμό ηλεκτρονικά το check-in πριν να φτάσουν στους αερολιμένες. Η ΙΑΤΑ καλεί τις κυβερνήσεις να αφαιρέσουν κάθε πιθανό εμπόδιο για την εξ αποστάσεως ολοκλήρωση της διαδικασίας.\nΓια όσους φτάνουν στο αεροδρόμιο για να κάνουν check-in, ο οδηγός της ΙΑΤΑ συστήνει την εφαρμογή του μέτρου των αποστάσεων ενώ παράλληλα καλεί τους οργανισμούς των αεροδρομίων να προχωρήσουν σε τεχνολογίες που θα απαιτούν τη μικρότερη δυνατή επαφή.\nΟι αεροπορικές εταιρείες θα πρέπει να κατευθύνουν τους επιβάτες στην ατομική εναπόθεση των αποσκευών προκειμένου να ελαχιστοποιείται η επαφή με τους υπαλλήλους.\nΗ επιβίβαση θα γίνεται με τάξη προκειμένου να διασφαλίζονται οι αποστάσεις\nΤα αεροδρόμια θα προχωρήσουν στον ανασχεδιασμό των πυλών\nΣτην πρώτη φάση της επανέναρξης των πτήσεων θα πρέπει να περιοριστεί η δυνατότητα μεταφοράς αποσκευών εντός των αεροσκαφών\nΗ ΙΑΤΑ υποστηρίζει ότι «δεδομένων των πληροφοριών που έχουμε αναλύσει ο κίνδυνος μετάδοσης της νόσου Covid-19 από τον ένα επιβάτη στον άλλο είναι χαμηλός. Πιθανόν αυτό να οφείλεται στο γεγονός ότι οι πελάτες κάθονται ο ένας πίσω από τον άλλο και όχι ο ένας απένατι στον άλλο, στην ύπαρξη χερουλιών ανάμεσα στις θέσεις, στην ύπαρξη φίλτρων ΗΕΡΑ, στην διεύθυνση του αέρα από το ταβάνι στο πάτωμα και στον περιορισμό των κινήσεων των επιβατών μόλις κάτσουν στις θέσεις τους».\nΠαράλληλα η ΙΑΤΑ συστήνει την χρήση μάσκας όπου δεν μπορεί να υπάρχουν αποστάσεις. Η Ένωση ξεκαθαρίζει ότι δεν είναι απαραίτητη η χρήση κλειστών καθισμάτων.Παράλληλα συστήνονται τα προπαρασκευασμένα γεύματα και οι απλοποιημένες υπηρεσίες καμπίναςαλλά και τα απολυμαντικά μαντηλάκια και η επιβολή περιορισμού στις κινήσεις εντός του αερπλάνου.\nΝα υπάρχουν θερμομετρήσεις από εκπαιδευμένο προσωπικό, όταν αποτελεί προϋπόθεση των τοπικών Αρχών\nΌπου χρειάζεται η διαδικασία βίζας οι κυβέρνησεις θα πρέπει να εξετάσουν την παροχή ηλεκτρονικών εναλλακτικών με εφαρμογές κινητών και QR codes για να περιορίζονται οι επαφές\nΕπιτάχυνση της διαδικασίας παραλαβής αποσκευών ώστε να περιοριστεί ο χρόνος αναμονής αλλά και να διασφαλίζονται οι αποστάσεις\nΔύο φίλες από το Αίγιο δημιουργούν εξ αποστάσεως!\nΔΗΜΟΣ ΑΙΓΙΑΛΕΙΑΣ: Οργανωμένο σχέδιο εξόδου από την κρίση του κορωνοϊού


Written by Administrator on 01 October 2014 . Posted in arxis\nΑναλαμβάνoυμε κάθε μελέτη που αφορά ιδιωτικά έργα όπως: αρχιτεκτονικές- στατικές και ηλεκτρομηχανολογικές μελέτες, την έκδοση αδειών δόμησης, άδειες λειτουργίας καταστημάτων, τοπογραφικές αποτυπώσεις κλπ.\nΕιδικευόμαστε στις ανακαινίσεις κατοικιών, γραφείων, καταστημάτων, την ενεργειακή αναβάθμιση υπαρχόντων κτιρίων και γενικά αναλαμβάνουμε κάθε κατασκευαστική εργασία που απαιτείται για την άρτια και ποιοτική ολοκλήρωση ενός έργου.\nΆρξις ή Arxis (στα αγγλικά) είναι η αρχή, το καινούργιο ξεκίνημα...\nΑπό την Μελέτη έως και την Κατασκευή ενός έργου η σωστή αρχή είναι το Άλφα και το Ωμέγα. Η άρτια μελέτη απεικονίζεται στο σωστό σχεδιασμό, εφαρμόζεται στην κατασκευή και ως άρρηκτα συνδεδεμένες πρακτικές δημιουργούν ποιοτικές κατασκευές δίνοντας υπεραξία στο έργο.\nΠιστεύουμε στο τρίπτυχο:\nΜΕΛΕΤΗ / ΣΧΕΔΙΑΣΗ / ΚΑΤΑΣΚΕΥΗ\nΓια αυτούς τους λόγους, επιλέξαμε τον διακριτικό τίτλο Αrxis Constructions, έχοντας ως όραμα την καθιέρωση μας στο χώρο των κατασκευών ως μια αξιόπιστη εταιρεία ικανή να ολοκληρώσει κάθε τύπο έργου που αναλαμβάνει με συνέπεια και ποιότητα.\nΜελετούμε τις ανάγκες κάθε πελάτη, την ιδιαιτερότητα κάθε έργου, τους οικονομικούς πόρους που θα απαιτηθούν για την ολοκλήρωση του, θέτοντας τις απαραίτητες βάσεις εκκίνησης.\nΣχεδιάζουμε χρησιμοποιώντας σύγχρονες σχεδιαστικές λύσεις για κάθε έργο, εφαρμόζοντας την εμπειρία και την τεχνογνωσία των στελεχών μας και των συνεργαζόμενων κατά περίπτωση μηχανικών άλλων ειδικοτήτων.\nΚατασκευάζουμε με την χρήση πιστοποιημένων υλικών από πιστοποιημένα και καταρτισμένα συνεργεία με την καθημερινή παρακολούθηση –επίβλεψη του έργου, τηρώντας πιστά τον προϋπολογισμό χωρίς επιπλέον χρεώσεις στουν συμφωνηθέντες χρόνους.


Chrome Cleaner For Cars Mothers Metal Polishing Bundle How To Remove Brake Dust From Wheels Its Safe For The Type Of Wheels Youre Cleaning And To Find Out How Long To Let The Wheel Cleaner Work Its Magic Before You Start Scrubbing The Wheel – schleifmuehle.info\nChrome Cleaner For Cars Mothers Metal Polishing Bundle How To Remove Brake Dust From Wheels Its Safe For The Type Of Wheels Youre Cleaning And To Find Out How Long To Let The Wheel Cleaner Work Its Magic Before You Start Scrubbing The Wheel\nchrome cleaner for cars mothers metal polishing bundle how to remove brake dust from wheels its safe for the type of wheels youre cleaning and to find out how long to let the wheel cleaner work its magic before you start scrubbing the wheel.\nunexpected uses for car wax that will make your life easier jillee uses for car wax, diy procedures forms superior image car wash supplies detail inspection form, peel coat product page rustoleum peel coat gloss black peelable rubber coating spray paint, how to clean chrome rims at home even remove rust spray bar keepers friend onto the chrome rim spray extra on any tough dirt or rusty spots let it sit a minute, top best wheel and tire cleaners improb sonax wheel cleaner full effect, shimmernshine rhomar industries shimmernshine main product picture, best chrome wheel cleaner and polish turtle wax t premium grade chrome metal polish, allmetal polish lenos garage , best chrome wheel cleaner and polish mothers prostrength chrome wheel cleaner, simichrome metal polish can g removes tarnish on brass copper simichrome metal polish can g removes tarnish on brass copper chrome works on, how to polish aluminum wheels the best way metal rims trucks how to polish aluminum wheels the best way metal rims trucks cars the easy way youtube.\nPosted on 09/18/2019 06:02:22 pm Full size chrome-cleaner-for-cars-mothers-metal-polishing-bundle-how-to-remove-brake-dust-from-wheels-its-safe-for-the-type-of-wheels-youre-cleaning-and-to-find-out-how-long-to-let-the-wheel.jpg


01:09 - 31 Δεκ 2012 | Οικονομία\nΟ κ. Ν. Καλτσογιάννης, αναλυτής στην Solidus ΑΧΕΠΕΥ παρατηρεί ότι, από τον Σεπτέμβριο κι έπειτα έχει παρατηρηθεί μείωση των αποδόσεων στις προθεσμιακές καταθέσεις. Και από το 7% που ήταν στην κορύφωση της κρίσης, πλέον έχουν αρχίσει να μειώνονται διαμορφούμενες την περίοδο αυτή στα επίπεδα του 5,5%. Ο ίδιος υποστηρίζει ότι αυτό ήταν και το έναυσμα για να αρχίσουν οι επενδυτές να χτίζουν θέσεις στις αγορές και όχι αποκλειστικά και μόνο στο Χ.Α. Εκτιμά ότι οι αποδόσεις των προθεσμιακών καταθέσεων θα μειωθούν περαιτέρω μέσα στη χρονιά όσο το κλίμα αποκατάστασης της εμπιστοσύνης των ξένων προς την χώρα μας εξελίσσεται. Για να γίνει αυτό, σημειώνει ο αναλυτής, η ελληνική κυβέρνηση θα πρέπει να τηρήσει τα συμφωνηθέντα με τους δανειστές.\nΑναφέρει ότι είναι διεθνής η τάση μείωσης των επιτοκίων, κάατι που αντανακλάται στις αποδόσεις των ομολόγων. Η ρευστότητα απελευθερώνεται και οι επενδυτές θα στραφούν στις ΗΠΑ πρωτίστως, δευτερευόντως στις χώρες της Άπω Ανατολής και έπειτα στην Ευρώπη, η οποία ακόμα κλυδωνίζεται από την κρίση χρέους, ενώ μεσολαβούν εκλογές στην Ιταλία στο πρώτο τρίμηνο του 2013 και στη Γερμανία στο τρίτο τρίμηνο του ίδιου έτους.\nΤονίζει ακόμα ότι η Ελλάδα έχει το δικό της story, αν και θεωρεί ότι υπάρχει χώρος για περαιτέρω ανατίμηση των μετοχών. Ως προς τις αποκρατικοποιήσεις θεωρεί ότι οι ξένοι που διεκδικούν τις ΔΕΚΟ θέλουν το management κι αυτό είναι αρκετό για να αλλάξει η φιλοσοφία της διοίκησης στην Ελλάδα.\nΑπό την πλευρά του ο διαχειριστής και πρώην πρόεδρος της Ένωσης Θεσμικών Επενδυτών κ. Γ. Παπoυτσής στέκεται στις αναλύσεις των ξένων για την επενδυτική στρατηγική της ερχόμενης χρονιάς, επισημαίνοντας ότι το 2013 θα είναι μία χρονιά όπου θα κυριάρχήσει η διάθεση για την ανάληψη ρίσκου. Οι περισσότεροι, σύμφωνα με τον κ. Παπουτσή, τονίζουν ότι η κατάσταση στην Ευρώπη δεν θα είναι άσχημη και αυτό προκύπτει από το γεγονός ότι ήδη έχει ξεκινήσει η διαδικασία αποκλιμάκωσης των spreads. Μάλιστα, στηρίζονται στον παρεμβατικό ρόλο που παίζει ή θα κληθεί να παίξει μέσα στο '13 η ECB μειώνοντας αισθητά τα επιτόκια στην Ευρώπη, ενώ στην Ελβετία υπάρχουν ήδη αρνητικές αποδόσεις! Που σημαίνει ότι οι επενδυτές θα απελευθερώσουν σημαντική ρευστότητα από τις τράπεζες διοχετεύοντάς τη στις αγορές και στις εισηγμένες. Ο ίδιος επισημαίνει ότι τα εταιρικά κέρδη δεν θα είναι σπουδαία τη νέα χρονιά, αλλά υπάρχουν ευκαιρίες μετοχών που έχουν μερισματική απόδοση, αλλά και προοπτικές κερδοφορίας. Πάντως, θα είναι καλύτερα από το να διατηρεί κανείς τη ρευστότητά του στις τράπεζες και με αποδόσεις μηδενικές ή και αρνητικές.\n“Το 2013”, σημειώνει ο υπεύθυνος ανάλυσης της Beta Χρηματιστηριακή κ. Εμ. Χατζηδάκης, “ θα παραμείνει επιλεκτικό στην επενδυτική προσέγγιση των εγχώριων μετοχών καθώς το ασφάλιστρο κινδυνου στην ελληνική αγορά παραμένει απαιτητικό περιορίζοντας σημαντικά τον αριθμό των τίτλων που καλύπτουν το σχετικό κριτήριο στις τρέχουσες αποτιμήσεις τους. Αυτό σημαίνει ότι η πλειοψηφία των περισσότερων οικονομικών κλάδων θα παραμείνει εκτός επενδυτικής εστίασης αναμένοντας καλύτερα δεδομένα ζήτησης στην οικονομία δεδομένης της ελαστικότητας που\nπαρουσιάζουν οι περισσότερες κατηγορίες της οικονομικής δραστηριότητας. Στις βασικές επιλογές για το 2013 θα συνιστούσαμε εταιρίες”, λέει ο αναλυτής, “ που συμμετέχουν σε διαδικασίες αποκρατικοποίησης ή μερικής πώλησης, εξωστρεφείς ομίλους και ισχυρούς ισολογισμούς τόσο στην τελική γραμμή όσο και στην χρηματοοικονομική δομή τους”. Σύμφωνα με τον κ. Χατζηδάκη, “ήδη ο βαθμός διαφοροποίησης στην χρηματιστηριακή απόδοση πολλών τέτοιων εταιριών είναι έντονα διακριτός σε σχέση με την υπόλοιπη αγορά και είναι συνδεδεμένος με την οπτική και την ποιότητα των κεφαλαίων που σταδιακά εισέρχονται στο μετοχικό τους κεφάλαιο. Η καθήλωση του τραπεζικού κλάδου κατά την διάρκεια των προγραμματισμένων αυξήσεων κεφαλαίου και οι εσωτερικές ζυμώσεις αναδιάρθρωσης που αναμένονται κατά το α’ εξάμηνο του 2013 ενδεχομένως να δώσουν κάποιο προβάδισμα και σε άλλες υγιείς δυνάμεις από όλο το εύρος των κεφαλαιοποιήσεων οι οποίες παρά την χρηματιστηριακή τους περιθωριοποιήση κατά τα προηγούμενα χρόνια έχουν εξαιρετικές επιχειρηματικές επιδόσεις και άρα ένα άλλοθι προσέλκυσης ενδιαφέροντος σε μια αγορά με περιορισμένο εύρος επιλογών.\nΗ απεμπλοκή της αγοράς από μακροχρόνια συμπλέγματα που συνέδεαν την πορεία της με την πορεία των τραπεζών σηματοδοτεί ένα «τέλος εποχής» για το Ελληνικό Χρηματιστήριο καθώς η αγορά σταδιακά στρέφεται σε νέες μετοχές-σηματωρούς που θα ηγηθούν της νέας πορείας της. Αυτό θα μπορούσε να θεωρηθεί μια μεγάλη νίκη, όχι γιατί οι τράπεζες δεν μπορούν να ακολουθήσουν στην παρούσα φάση την\nπορεία της πλειοψηφίας των άλλων blue chips ή των μεσαίων κεφαλαιοποίησεων αλλά γιατί δίνεται η ευκαιρία σε νέες δυνάμεις να αποκτήσουν ερείσματα στην επενδυτική κοινότητα και να εμπλουτίσουν το περιεχόμενο της αγοράς με νέες ιδέες”.\nΤελευταία τροποποίηση στις 18:27 - 28 Δεκ 2012


Χρυσόστομος Β. Σαμαράς: Η αβαροσλαβική πολιορκία της Θεσσαλονίκης (586 μ.Χ.): Τα γεγονότα και το πρόβλημα χρονολόγησης – Clio Turbata\n04/05/2019 20/04/2019 Dimitris Mitsopoulos Slideshow, Απόψεις, Πρόσφατες αναρτήσεις\nΧρυσόστομος Β. Σαμαράς\nΟ ιστοριογράφος Προκόπιος αναφέρει ότι κατά το 15ο έτος των Γοτθικών Πολέμων, δηλαδή το 549/50, πολυπληθής «Σκλαβηνών όμιλος όσος ούπω πρότερον αφίκετο ες ῾Ρωμαίων την γην», δηλαδή εισέβαλε στα βαλκανικά εδάφη του Βυζαντίου. Σύμφωνα με τον ίδιο, οι Σλάβοι «ως Θεσσαλονίκην τε αυτήν και πόλεις τας αμφ’ αυτήν πολιορκία εξαιρήσοντες ήκοιεν». Κατά τα φαινόμενα, τα νοτιοσλαβικά φύλα αποτέλεσαν σημαντική απειλή για τη Θεσσαλονίκη ήδη από τις πρώτες διεισδύσεις και επιδρομές τους στη ρωμαική επικράτεια. Ο αυτοκράτορας Ιουστινιανός Α´ (527-565), για να απαλλάξει τη μακεδονική μητρόπολη και τα περίχωρά της από το σλαβικό κλοιό, χρειάστηκε να στείλει ισχυρή στρατιωτική δύναμη με επικεφαλής τον στρατηγό Γερμανό «Θεσσαλονίκη δε και πόλεσι ταίς άλλαις αμύναι, και την Σκλαβηνών έφοδον όση δύναμις αποκρούσασθαι». Ο συγκεκριμένος αξιωματικός είχε νωρίτερα αντιμετωπίσει με επιτυχία ένα άλλο σλαβικό φύλο, τους λεγόμενους Άντες. Επειδή προφανώς το όνομά του ενέπνεε φόβο στους Σλάβους, οι ορδές τους, που είχαν τότε εισβάλει στον ελλαδικό χώρο,«οδού μεν ευθύς της επί Θεσσαλονίκην απέσχοντο, ες δε το πεδίον καταβήναι ουκέτι ετόλμων, αλλά ξύμπαντα τα όρη τα ᾿Ιλλυριών διαμείψαντες εν Δαλματία εγένοντο». Μπορεί λοιπόν οι Σλάβοι εισβολείς να δίστασαν τότε να επιτεθούν στη Θεσσαλονίκη, αλλά συνέχισαν την πορεία τους στρεφόμενοι δυτικά προς τη Δαλματία, χωρίς να επιστρέψουν στις εστίες τους πέρα από το Δούναβη1.\nΣλαβικός μεσαιωνικός οικισμός (www.orientalreview.com, http://keywordsuggest.org/gallery/1356158.html)\nΌταν ο Μαυρίκιος ανέβηκε στο θρόνο της αυτοκρατορίας το 582, η αβαρική ομοσπονδία (που περιελάμβανε και τα νοτιοσλαβικά φύλα) υπό την ισχυρή κεντρική εξουσία του Αβάρου χαγάνου Βαϊανού, κατείχε πλέον τον μέχρι πρότινος ρωμαϊκό αμυντικό προμαχώνα του Σιρμίου. Οι Άβαροι πολιόρκησαν επί τρία χρόνια το Σίρμιο (579-582), ώστε να «ξεκλειδώσουν» τη βυζαντινή άμυνα στην περιοχή του Σαύου ποταμού και κατόπιν να χρησιμοποιήσουν τον προαναφερθέντα μεγάλο οχυρό οικισμό ως ορμητήριο για τη διευκόλυνση των στρατιωτικών επιχειρήσεών τους σε νοτιότερα εδάφη2. Το 583 ο Βαϊανός, εκμεταλλευόμενος και τη δύσκολη θέση στην οποία είχε περιέλθει το Βυζάντιο στην Ανατολή λόγω του πολέμου με τους Πέρσες, αξίωσε μεγάλη αύξηση των χορηγιών (πάκτα) που πλήρωναν οι Βυζαντινοί στο πλαίσιο της συνθήκης ειρήνης με το Αβαρικό κράτος. Η αρχική άρνηση του Μαυρίκιου αποτέλεσε την αφορμή, ώστε να ακυρώσει ο χαγάνος τη συνθήκη με την αυτοκρατορία που είχε συναφθεί μετά την κατάληψη του Σιρμίου3.\nΤο Σίρμιο (Μακέτα στη σημερινή Σρέμσκα Μιτρόβιτσα, στη βόρεια Σερβία (https://commons.wikimedia.org/w/index.php?curid=22094135)\nΑπό το 583 οι Άβαροι και οι υποτελείς τους Σλάβοι εκμεταλλεύτηκαν την ευνοϊκή συγκυρία πραγματοποιώντας συνεχείς επιδρομές στα βόρεια βαλκανικά εδάφη της αυτοκρατορίας. Η συνήθης πορεία τους ήταν νοτιοανατολικά, κατά μήκος του Δούναβη προς τον Εύξεινο Πόντο. Για να διαχειμάσουν, επέλεγαν την περιοχή της Αγχιάλου, καθώς εκεί υπήρχε πλούσια βοσκή για τα πολεμικά τους άλογα.\nΑπό το δεύτερο κιόλας έτος των εκστρατειών, σημαντικές οχυρωμένες πόλεις της αυτοκρατορίας, όπως το Singidunum (Σιγγηδόνα κατά τον Σιμοκάττη), λεηλατήθηκαν από τις αβαροσλαβικές δυνάμεις4. Τα στρατιωτικά μέσα στο βόρειο σύνορο δεν επαρκούσαν για το Βυζάντιο εκείνη τη δύσκολη περίοδο και έτσι η διπλωματική οδός αποτέλεσε μονόδρομο για τον αυτοκράτορα, χωρίς όμως επαρκή ή μακροχρόνια αποτελέσματα5. Μάλιστα, το 585, και ενώ ο Μαυρίκιος είχε καταφέρει να συνθηκολογήσει με τους Αβάρους, μετά από μία ακόμη επιδρομή των τελευταίων στα βυζαντινά εδάφη, πολλοί Σλάβοι δεν ακολούθησαν τον αβαρικό στρατό κατά την αποχώρησή του και εμφανίστηκαν μπροστά στα τείχη της Κωνσταντινούπολης. Ο Μαυρίκιος τέθηκε τότε επικεφαλής της αυτοκρατορικής φρουράς και επιθεώρησε τα τείχη6. Προφανώς εκείνη τη στιγμή ο αυτοκράτορας αντιλήφθηκε ότι το πρόβλημα της διείσδυσης των Νοτιοσλάβων στην περιοχή των Βαλκανίων ήταν σοβαρό και έτσι δημιούργησε μια στρατιωτική μονάδα με πυρήνα πιθανόν την αυτοκρατορική φρουρά και επικεφαλής τον Κομεντίολο. Η τελευταία απώθησε επιτυχώς πέρα από τη Θράκη τους εισβολείς7.\nΤο σύνορο του Δούναβη τον 6ο αιώνα (thehistoryofbyzantium.com – Maps)\nΩστόσο, παρόλο που η σλαβική ορδή απομακρύνθηκε από τη Θράκη, δεν κατευθύνθηκε βόρεια προς το Δούναβη, αλλά έπληξε τις λιγότερο προστατευμένες περιοχές, όπως τη Μακεδονία8. Ο Μαυρίκιος, σε μια προσπάθεια αντιπερισπασμού, δωροδόκησε τους Άντες για να επιτεθούν στις κύριες περιοχές των Νοτιοσλάβων, στις βόρειες όχθες του Δούναβη («Σκλαβηνία»). Το μόνο που κατάφερε, ωστόσο, ήταν να πείσει τους Σλάβους ότι ήταν ασφαλέστερο να παραμείνουν νότια του μεγάλου ποταμού. Με βασικό κριτήριο την προστασία της πρωτεύουσας, ο Μαυρίκιος διέταξε επίσης την ενίσχυση των οχυρωματικών έργων στην περιοχή της Αδριανούπολης, με το σκάψιμο μιας μεγάλης τάφρου9.\nΟι αβαροσλαβικές επιδρομές συνεχίστηκαν και κατά το 586. Από τη συγκεκριμένη εκστρατεία ιδιαίτερο ενδιαφέρον παρουσιάζει η κατάληψη της Αππιάρειας. Κατά τη διάρκεια της πολιορκίας της ένας Βυζαντινός αιχμάλωτος των Αβάρων, ο λεγόμενος Βουσάς, δίδαξε στους «᾿Αβάρους … συμπήγνυσθαι πολιορκητικόν τι μηχάνημα ἔτι τῶν τοιούτων ὀργάνων ἀμαθεστάτους ὑπάρχοντας, ἀκροβολίζειν τε παρεσκεύαζε τὴν ἑλέπολιν». Σύμφωνα με αυτή τη μαρτυρία, ο αβαροσλαβικός στρατός για πρώτη φορά κατασκεύασε και χρησιμοποίησε έναν πολιορκητικό πύργο (ελέπολη) και με τη βοήθεια αυτών των μηχανών κατέλαβε την οχυρωμένη Αππιάρεια το 586 ή το 587, ενώ κατόπιν, το ίδιο έτος, χρησιμοποίησε τη συγκεκριμένη πολεμική τεχνολογία για να πολιορκήσει και άλλες μεγάλες βυζαντινές πόλεις, όπως τη Διοκλητιανούπολη, τη Φιλιππούπολη και την Αδριανούπολη, χωρίς όμως επιτυχία. Σε αυτό το σημείο πρέπει επίσης να τονιστεί ότι το 586 μαρτυρείται εισβολή σλαβικών φύλων μέχρι και στην Πελοπόννησο10.\nΠολιορκητικός πύργος (Ελέπολη)(imgkid.com, forums.castlesiegegame.com, libriscrowe.com)\nΗ μεγάλη αβαροσλαβική επιδρομή του 586 ίσως όμως συνέπεσε και με την πρώτη πολιορκία της Θεσσαλονίκης, κατά την τελευταία εβδομάδα του Σεπτεμβρίου. Η μοναδική αφηγηματική πηγή, που εξιστορεί το σημαντικό αυτό γεγονός, είναι η συμπιληματική συλλογή θαυμάτων του Αγίου Δημητρίου (Διήγησις θαυματουργιών), πολιούχου (προστάτη) αγίου της Θεσσαλονίκης. Δημιουργός μέρους της τελευταίας παρουσιάζεται ο τότε αρχιεπίσκοπος Θεσσαλονίκης Ιωάννης, αυτόπτης μάρτυρας της πολιορκίας11. Το αξιοπερίεργο βέβαια είναι ότι καμία άλλη βυζαντινή πηγή, σύγχρονη ή μεταγενέστερη, δεν αναφέρει τη συγκεκριμένη πολιορκία, γεγονός που ώθησε ορισμένους να εκφράσουν αμφιβολίες για τη σπουδαιότητά της ή ακόμη και για την πραγματοποίησή της στα τέλη του 6ου αιώνα. Ωστόσο, η γνησιότητα πολλών πληροφοριών που διασώζει αυτή η ταυτόχρονη με τα γεγονότα πηγή, έχει πλέον αποδειχθεί· οι αναφορές της χρησιμοποιούνται από τους σύγχρονους μελετητές για να συμπληρωθούν κάποια ιστορικά κενά.\nΒυζαντινή Θεσσαλονίκη (vizantinaistorika.blogspot.com)\nΗ μαρτυρία του Ιωάννη ότι η είδηση της πολιορκίας έγινε γνωστή στους κατοίκους της Θεσσαλονίκης κατά την Κυριακή 22 Σεπτεμβρίου, επί βασιλείας του αυτοκράτορα Μαυρίκιου, δίχασε τους σύγχρονους ιστορικούς ερευνητές, καθώς αποδείχθηκε ότι τα μόνα έτη μεταξύ 582-602 (περίοδος παραμονής του Μαυρικίου στον αυτοκρατορικό θρόνο) που μπορούσε να συμβεί κάτι τέτοιο, με βάση τη γνωστή ημερομηνία και ημέρα, ήταν το 586 ή το 59712. Μια πρώτη παρατήρηση που θα μπορούσε να γίνει εδώ είναι ότι η είδηση της επίθεσης έγινε γνωστή την Κυριακή και η λήξη της πολιορκίας συνέβη πάλι την Κυριακή13. Η «σύμπτωση» αυτή, σε συνδυασμό με τον αγιολογικό σκοπό της πηγής, δηλαδή την εξυπηρέτηση κυρίως του θρησκευτικού συναισθήματος και όχι της ιστορικής ακρίβειας, γεννούν ήδη από την αρχή αμφιβολίες για την αξιοπιστία των στοιχείων της, αμφιβολίες που επιτείνονται επίσης από τον συμπιληματικό χαρακτήρα της και την απουσία της συγκεκριμένης πολιορκίας του 6ουαιώνα από τις υπόλοιπες σύγχρονες και μεταγενέστερες ιστορικές πηγές εκείνης της περιόδου.\nΈνα θεμελιώδες επιχείρημα των ερευνητών, που υποστηρίζουν ότι η πολιορκία έλαβε χώρα το 597, είναι ότι κατά το 586 ο αβαροσλαβικός στρατός δεν γνώριζε ακόμη τις απαραίτητες τεχνικές κατασκευής και χρήσης ελεπόλεων, οι οποίες αναφέρονται όμως στα «Θαύματα». Απεναντίας, τέτοιου είδους πολεμική τεχνολογία εμφανίζoνται να έχουν οι Άβαροι τόσο το 587 στην κατάληψη της Αππιάρειας, όσο και το 595 στην πολιορκία της Σιγγηδόνας14. Από τον Προκόπιο και το Στρατηγικόν του Ψευδο-Μαυρικίου αντλείται η πληροφορία ότι Άβαροι και Σλάβοι δεν κατείχαν αρχικά προηγμένες πολιορκητικές μηχανές, όπως «ελεπόλεις», ενώ από τον κατεξοχήν ιστορικό της περιόδου, τον Θεοφύλακτο Σιμοκάττη, απομονώνεται ένα σχόλιο παρόμοιου περιεχομένου από την αβαροσλαβική πολιορκία της Αππιάρειας, που θεωρούν οι συγκεκριμένοι ερευνητές ότι έγινε το 587 και όχι το 586. Σύμφωνα με την πληροφορία του Σιμοκάττη, οι Άβαροι έως εκείνο το έτος εμφανίζονταν «αμαθέστατοι» από τέτοιου είδους πολιορκητικές κατασκευές15.\nΩστόσο, δεν πρέπει να ξεχνάμε ότι οι ίδιες σύγχρονες και μεταγενέστερες βυζαντινές πηγές αποσιωπούν ένα τόσο σημαντικό γεγονός στο τέλος του 6ου αιώνα, όπως η πολιορκία μιας εκ των μεγαλύτερων και πλουσιότερων εκείνη την εποχή βυζαντινών πόλεων. Οπότε έχουμε το εξής παράδοξο: αν λάβουμε υπόψη τις εγκυρότερες, σε σχέση με τα «Θαύματα», ιστορικές πηγές και αποδεχτούμε ότι Άβαροι και Σλάβοι δεν κατείχαν εξελιγμένες πολιορκητικές μηχανές έως το 587, τότε πρέπει να θεωρήσουμε ότι τον ίδιο αιώνα η Θεσσαλονίκη δεν πολιορκήθηκε από Αβάρους και Σλάβους. Αλλιώς, αν αποδεχτούμε την πληροφορία που μας δίνει η αγιολογική πηγή σχετικά με τον χρόνο της εν λόγω πολιορκίας, τότε οι πιθανότητες αυτή να συνέβη το 586 είναι πολλές.\nΚαταρχάς τα γεγονότα αποδεικνύουν ότι όλες οι μεταγενέστερες πολιορκίες της Θεσσαλονίκης τον 7ο αιώνα16 πραγματοποιήθηκαν από τους Αβάρους και τους Σλάβους υποτελείς τους μόνο σε περιόδους που το Βυζάντιο βρισκόταν σε δύσκολη θέση, εξαιτίας κάποιας σοβαρής απειλής στο ανατολικό μέτωπο από τους Πέρσες ή τους Άραβες, και επομένως δεν διέθετε επαρκείς στρατιωτικές δυνάμεις για να αντιμετωπίσει αποτελεσματικά τα αβαροσλαβικά στρατεύματα. Όσο κι αν υπερτερούσε σε ποιότητα ο βυζαντινός στρατός, η αριθμητική υπεροχή του εχθρού δεν επέτρεπε την ανοιχτή σύγκρουση, όπως και το 548, σε μια από τις πρώτες μεγάλες εισβολές των Σλάβων στα εδάφη της αυτοκρατορίας, όταν οι βυζαντινές δυνάμεις απέφυγαν να εμπλακούν σε ανοιχτή μάχη με τις «βαρβαρικές» ορδές «τῷ πλήθει τῶν πολεμίων»17.\nΕπίσης, οι εκστρατείες Άβαρων και Σλάβων στη βόρεια βαλκανική βυζαντινή επικράτεια, φαίνεται πως κορυφώθηκαν κατά τη διετία από το 586 έως το 587, περίοδο, στην οποία καταγράφεται η προώθησή τους μέχρι την Πελοπόννησο. Το ερώτημα βέβαια που προκύπτει αβίαστα είναι γιατί τη συγκεκριμένη διετία ο αβαροσλαβικός στρατός δεν ασχολήθηκε με τη Θεσσαλονίκη, όσο αποτρεπτικά και αν φάνταζαν τα επιβλητικά τείχη της, ενώ έκρινε σκόπιμο να επιτεθεί σε άλλες λιγότερο πλούσιες βυζαντινές πόλεις; Και αν μια επίθεση τόσο μεγάλης κλίμακας το 597 (από τον συγγραφέα των «Θαυμάτων» η στρατιά των «βαρβάρων» παρομοιάζεται με εκείνη του Ξέρξη, καθώς όπως αναφέρει αριθμούσε περίπου 100.000 πολεμιστές) είχε αποτύχει, πώς μπορεί να δικαιολογηθεί η αιφνιδιαστική επίθεση του 604 από μία μικρή σχετικά αβαροσλαβική δύναμη 5.000 περίπου μαχητών;18 Ήταν τόσο προκλητική η εικόνα διάλυσης που εξέπεμπε η αυτοκρατορία την περίοδο βασιλείας του Φωκά; Ας μην ξεχνάμε επίσης ότι υπάρχει μαρτυρία για απειλητική παρουσία Σλάβων στην περιοχή της Θεσσαλονίκης, ήδη από το 549.\nΤα τείχη της Θεσσαλονίκης (https://www.scribd.com/document/368993126/Selanik-Saloniki-Saloniko-Saloniche-Soloun-Salonica-Salonique-Thessaloniki)\nΤο παράδοξο είναι, αν δεχθούμε ως έτος της πολιορκίας το 597, ότι ο χαγάνος, για να εξαπολύσει τη μεγάλη επίθεσή του εναντίον της Θεσσαλονίκης, όπως περιγράφεται στα «Θαύματα», δεν προτίμησε τα δύσκολα χρόνια που ταλάνισαν την αυτοκρατορία, λόγω του βυζαντινοπερσικού πολέμου στην Ανατολή έως το 591. Αντιθέτως, προτίμησε την περίοδο που τα βυζαντινά στρατεύματα στο βόρειο σύνορο είχαν ανασυνταχθεί και αποτελούσαν πια αξιόμαχο αντίπαλο για τις αβαροσλαβικές ορδές. Μια τέτοια επιλογή θα μπορούσε βέβαια να δικαιολογηθεί από κάποια προβλήματα που αντιμετώπισε στο εσωτερικό του κράτους του και δεν του επέτρεψαν να εκμεταλλευτεί τις περιόδους αδυναμίας των Βυζαντινών.\nΑκόμη, αξίζει να σημειώσουμε ότι ο μικρός στρατός του Κομεντίολου, που συνδέθηκε με την κατασκευή της τάφρου στην περιοχή της Αδριανούπολης, ενισχύθηκε σημαντικά το 586 με εκτεταμένες στρατολογήσεις και απέκτησε στρατόπεδο στην Αγχίαλο, στον δυτικό Εύξεινο Πόντο, την περιοχή δηλαδή που επέλεγαν συνήθως οι Άβαροι για να διαχειμάσουν κατά την περίοδο των εκστρατειών τους στα Βαλκάνια από το 58319. Αν συνυπολογίσουμε και το γεγονός ότι από το 586 οι Αβαροσλάβοι στρέφουν το ενδιαφέρον τους προς τη νότια Ελλάδα, τότε προκύπτει το εύλογο συμπέρασμα ότι η τάφρος και ο αξιόμαχος στρατός του Κομεντίολου, που έδρασε επιτυχημένα στην περιοχή της Θράκης, εξέτρεψε προς νοτιότερα εδάφη τη συνήθη πορεία του αβαρικού στρατού προς τον Εύξεινο Πόντο. Ίσως μάλιστα η ενίσχυση εκείνη του βυζαντινού βαλκανικού στρατού να προκλήθηκε από την πολιορκία της Θεσσαλονίκης εκείνο το έτος. Επομένως, στο πλαίσιο της κορύφωσης των αβαροσλαβικών επιδρομών από το 586 έως το 587 και της εκτροπής τους προς τη Μακεδονία και τη νότια Ελλάδα, μια επίθεση εναντίον της Θεσσαλονίκης έμοιαζε αναπόφευκτη.\nΜετά το 591 και τη σύναψη ειρήνης με τους Πέρσες, ο Μαυρίκιος έσπευσε να μεταθέσει πολλές στρατιωτικές μονάδες από την Ανατολή στο βόρειο σύνορο, ενισχύοντας την παραδουνάβια άμυνα της αυτοκρατορίας ενάντια στον αβαροσλαβικό κίνδυνο. Από το 598 ο βυζαντινός στρατός ήταν πλέον σε θέση να στρατοπεδεύει στη βόρεια όχθη του κάτω Δούναβη και να διεξαγάγει στρατιωτικές επιχειρήσεις σε εχθρικό έδαφος20, γεγονός που προϋποθέτει τη σχετικά επιτυχημένη δράση του τα προηγούμενα χρόνια, ενάντια σε Άβαρους και Σλάβους εισβολείς. Ας εστιάσουμε όμως στο 597. Πραγματικά, εκείνο το έτος μαρτυρείται ακόμη μια αβαροσλαβική εκστρατεία στα βυζαντινά εδάφη. Ωστόσο, το φθινόπωρο του 597, που μπορεί να πραγματοποιήθηκε η πρώτη πολιορκία της Θεσσαλονίκης, αβαρικά στρατεύματα βρίσκονταν έξω από την πόλη Τόμις, στα δυτικά παράλια του Ευξείνου Πόντου21.\nΤο βέβαιο είναι ότι μια πολιορκία της Θεσσαλονίκης το 597 θα αποτελούσε δύσκολο εγχείρημα για τις αβαροσλαβικές δυνάμεις, καθώς οι τελευταίες θα έπρεπε να υπερκεράσουν αρχικά το βαλκανικό βυζαντινό στρατό και στη συνέχεια να τον έχουν στα νώτα τους, με κίνδυνο να περικυκλωθούν κατά τη διάρκεια της πολιορκίας. Μια τέτοια επιχείρηση το 597 μπορεί να δικαιολογηθεί βέβαια, εάν αυτή έγινε από τους Σλάβους με την προτροπή και καθοδήγηση των Αβάρων και κύριος στόχος της ήταν να εκβιαστεί ο Μαυρίκιος, ώστε να τερματίσει τις στρατιωτικές επιχειρήσεις στο βόρειο σύνορο και να ενδώσει στις οικονομικές απαιτήσεις του χαγάνου. Το συμπέρασμα αυτό ενισχύεται και από τη σχετικά γρήγορη λύση της πολιορκίας και την έλλειψη επιμονής των πολιορκητών. Μάλιστα προκαλεί εντύπωση που δεν αναφέρεται κάποια άλλη στρατιωτική επιχείρηση ενός τόσο μεγάλου στρατού. Ακόμη, με την κίνηση αυτή ο χαγάνος μπορούσε να τιμωρήσει το Βυζάντιο, επειδή είχε αρνηθεί να ενδώσει στις απαιτήσεις του, ενώ παράλληλα εκτόνωνε τις όποιες επαναστατικές τάσεις και την επιθετικότητα των Σλάβων υποτελών του, ιδιαίτερα σε περιόδους λιμού. Επίσης, υπάρχει και το ενδεχόμενο η πολιορκία να έγινε με πρωτοβουλία των Σλάβων, που δεν είχαν αποσυρθεί από τα εδάφη της Μακεδονίας, ύστερα από την πληροφορία ότι η πόλη της Θεσσαλονίκης ήταν εξασθενημένη από πολύμηνη επιδημία. Ωστόσο, ο όρος μιας νέας αβαροβυζαντινής συνθήκης το 598, που έδινε το δικαίωμα στον βυζαντινό στρατό να περνάει τον «Ίστρο» για να επιτεθεί στους Σλάβους, φανερώνει ότι η αυτοκρατορία δεν βρέθηκε εκείνη την περίοδο σε δύσκολη θέση από μια προηγηθείσα αβαροσλαβική πολιορκία της Θεσσαλονίκης. Επίσης, αξιοσημείωτο είναι ότι ούτε με αφορμή τη νέα συνθήκη γίνεται κάποια αναφορά από τον Θεοφύλακτο στην πολιορκία αυτή22.\nΆβαρος και Σλάβος πολεμιστής (www.pinterest.com)\nΌσον αφορά τις «ελεπόλεις», μπορούμε να συμπεράνουμε ότι η κατασκευή τους απείχε πολύ από την αποτελεσματική χρήση της συγκεκριμένης τεχνολογίας. Οι Άβαροι μπορεί να κατείχαν πολιορκητικές μηχανές μετά την κατάληψη του Σιρμίου ή και νωρίτερα, από διάφορους αιχμάλωτους τεχνίτες, Βυζαντινούς23, Κουτριγούρους, Ουτιγούρους, Λογγοβάρδους (με τους οποίους συνεργάστηκαν κατά το 567 για να καταλύσουν το κράτος των Γεπιδών), οι οποίοι γνώριζαν από τέτοιου είδους πολεμική τεχνολογία. Ωστόσο, ο αβαρικός στρατός ήταν μία κατεξοχήν ιππική δύναμη, η οποία στηριζόταν στην ταχύτητα και στη μαχητική ικανότητα των έφιππων πολεμιστών. Το ελαφρύ πεζικό τους ήταν κυρίως οι Σλάβοι υπήκοοί τους, ανεκπαίδευτοι σε τακτικές μαχών. Η μεταφορά δυσκίνητων πολιορκητικών μηχανών, ήταν εξάλλου έργο εξαιρετικά δύσκολο και γι’ αυτό το λόγο η κατασκευή τους γινόταν συνήθως κοντά στο πεδίο της πολιορκίας.\nΜπορεί, λοιπόν, οι Άβαροι να γνώριζαν τη συγκεκριμένη πολιορκητική τεχνολογία μέχρι το 587, αλλά μάλλον δεν ήταν εξοικειωμένοι («αμαθέστατοι») με τη χρήση της και προτιμούσαν πιο «πρωτόγονα» αλλά λιγότερο δύσχρηστα μέσα πολιορκίας, όπως ψηλές σκάλες και πολιορκητικούς κριούς. Επίσης, οι αποτυχημένες πολιορκίες μεγάλων βυζαντινών πόλεων το 586 ή 587 με τη χρήση ελεπόλεων, ίσως αποθάρρυνε τους Αβάρους για την εκτεταμένη μελλοντική αξιοποίηση της συγκεκριμένης τεχνολογίας. Ακόμη, όμως, κι αν αποδεχτούμε την ορθότητα των πληροφοριών ότι οι Άβαροι δεν κατείχαν ή δεν εφάρμοσαν προηγμένη πολιορκητική τεχνολογία πριν το 587, τότε θα περιμέναμε την εκτεταμένη χρήση της από εκείνο το έτος και μετά, κάτι που θα συνεπαγόταν και περισσότερες αλώσεις βυζαντινών πόλεων. Ωστόσο, μέχρι το τέλος του 6ου αιώνα στις ιστορικές πηγές αναφέρεται μόνο η κατάληψη κάποιων βυζαντινών φρουρίων, όπως συνέβαινε και πριν το 587. Ακόμη και η μαρτυρία του Σιμοκάττη για την κατάληψη της Σιγγηδόνας το 595, είναι γενική και ασαφής ως προς τη χρήση τέτοιων πολιορκητικών κατασκευών, ενώ δεν πρέπει να ξεχνάμε ότι η Σιγγηδόνα είχε καταληφθεί από τους Αβάρους και το 584.\nΜια ακόμη παράμετρος που πρέπει να ληφθεί υπόψη είναι ότι στις περιγραφές πολιορκιών που παραθέτουν οι βυζαντινές πηγές, όπως και η αγιολογική πηγή των «Θαυμάτων», υπάρχουν πολλοί «κοινοί τόποι», λόγω της προσφιλούς τακτικής των συγγραφέων να αντιγράφουν κλασσικά ή παλαιότερα πρότυπα. Στον πρόλογό του ο ανώνυμος συντάκτης της δεύτερης συλλογής των «Θαυμάτων», εκτός του ότι αρχικά σημειώνει ότι θα μιμηθεί τους τρόπους και τα έργα του Αρχιεπισκόπου Ιωάννη, δηλαδή του συντάκτη της πρώτης συλλογής των «Θαυμάτων», στη συνέχεια αναφέρει ότι συγγραφικά πρότυπά του είναι και οι Ζοροβάβελ, Φίλων και Ιώσηπος που συνέγραψαν ιουδαϊκή ιστορία. Και οι τρείς ιστορικοί χρησιμοποίησαν ως πηγή τη Βίβλο ενώ ο τελευταίος αφηγήθηκε με γλαφυρό τρόπο την πολιορκία και άλωση της Ιερουσαλήμ από τους Ρωμαίους τον 1ο αιώνα (66-70 μ.Χ.). Πράγματι, στα κείμενα του Ανωνύμου συναντάμε πολλούς κοινούς τόπους με τα κείμενα του Αρχιεπισκόπου Ιωάννη, ενώ ανάλογους κοινούς τόπους ανακαλύπτουμε και στο ιστορικό έργο του Ιώσηπου. Έτσι, στην παράγραφο 135 του 14ου «θαύματος» αναφέρεται ότι «μόνος ο Χριστός […] μας έσωσε από τα έγκατα του Άδη» και όχι της Κόλασης. Επίσης, λίγο παρακάτω η παράγραφος 139, όπου περιγράφονται τα πολιορκητικά μηχανήματα των εχθρών (ελεπόλεις, σιδερένιοι κριοί, πετροβόλα και χελώνες), είναι γεμάτη από «κοινούς τόπους» (πέτρες – βουνά, βέλη – χιονονιφάδες κτλ.) ενώ γίνεται λόγος για «νεοσφαγμένα βόδια και καμήλες» παρόλο που καμήλες ήταν προφανώς αδύνατο να διαθέτει ο «βαρβαρικός» στρατός24.\nDavid Roberts, The Siege and Destruction of Jerusalem by the Romans Under the Command of Titus, A.D. 70 , 1850 (http://www.preteristarchive.com/ARTchive/1850_roberts_destruction-jerusalem.html)\nΆλλες πληροφορίες ή διαπιστώσεις που μπορούν να αξιοποιηθούν στο σχηματισμό κάποιων συμπερασμάτων είναι οι εξής:\nα. Η πρώτη πολιορκία της Θεσσαλονίκης κράτησε μία εβδομάδα, όσο δηλαδή και η Γένεσις του Κόσμου στην Παλαιά Διαθήκη. Η Κυριακή αναφέρεται ως η σωτήρια ημέρα για τη Θεσσαλονίκη με τη λύση της πολιορκίας και μια τέτοια επιλογή δεν είναι συμπτωματική. Προφανώς εξυπηρετεί τον κατηχητικό χαρακτήρα του κειμένου. Ο στρατός των «απίστων» παρομοιάζεται σε μέγεθος με τον στρατό του Ξέρξη ή με τον στρατό των «Αιθιόπων και Λιβύων κατά Ιουδαίων»25. Ο αριθμός των 100.000 βαρβάρων στρατιωτών είναι «κοινός τόπος» όταν περιγράφεται ένας πολύ μεγάλος στρατός που προξενεί αίσθηση.\nβ. Το επίθετο «θηριώδης», που περιγράφει τη φυλή των «Σκλαβηνών» πολιορκητών, χρησιμοποιείται πολύ συχνά και στις υπόλοιπες πολιορκίες της Θεσσαλονίκης, όπως περιγράφονται στην αγιολογική πηγή, για να χαρακτηρίσει τον «βαρβαρικό» στρατό που προσπάθησε να κυριεύσει τη Θεσσαλονίκη. Μάλιστα στην αβαροσλαβική πολιορκία του 618 όπως περιγράφεται στη συλλογή των «Θαυμάτων» του Ανωνύμου, γίνεται καθαρά λόγος για «επίλεκτους και σιδηρόφρακτους ιππείς», πράγμα φυσιολογικό αφού ο αβαρικός στρατός ήταν μία κατεξοχήν ιππική δύναμη. Μάλιστα η εύρεση βοσκής για τα άλογά του, προκαθόριζε τον χρόνο και την κατεύθυνση των κινήσεών του και κατ’ επέκταση τη μαχητική του ισχύ26. Ωστόσο, πουθενά στην περιγραφή της πρώτης πολιορκίας δεν γίνεται κάποια νύξη για τα περίφημα αβαρικά άλογα.\nγ. Ο Ιωάννης επισημαίνει ότι αφότου έγινε την Κυριακή γνωστή η είδηση της επίθεσης εναντίον της Θεσσαλονίκης, οι «βάρβαροι» πολιορκητές αναμένονταν μετά από τέσσερις ή περισσότερες ημέρες μπροστά από τα τείχη της πόλης «και για το λόγο αυτόν δεν είχαν ληφθεί επείγοντα μέτρα για τη φρούρηση της πόλης». «Αλλά δεν είχε καλοξημερώσει η Δευτέρα κι εκείνοι έφτασαν αθόρυβοι μπροστά στα τείχη». Προξενεί εύλογα εντύπωση η παραπάνω μαρτυρία. Δηλαδή, ενώ οι Θεσσαλονικείς γνώριζαν πως ένας τεράστιος «βαρβαρικός» στρατός είχε εκστρατεύσει εναντίον τους, δεν επείγονταν να οργανώσουν την άμυνα της πόλης και είχαν επαναπαυτεί θεωρώντας αρκετές τις τέσσερις ημέρες για τις προετοιμασίες απόκρουσης του αντιπάλου. Εξίσου παράξενο είναι το γεγονός ότι η πολιορκία κράτησε μόλις μία εβδομάδα και λύθηκε μυστηριωδώς, παρά τις περιγραφές προηγμένων πολιορκητικών μηχανημάτων και αναρίθμητων πολεμιστών, δηλαδή παραγόντων που λογικά οδηγούν στο συμπέρασμα ότι οι πολιορκητές είχαν ετοιμαστεί για μία μακροχρόνια επιχείρηση. Τέλος, η μαρτυρία ότι οι επιτιθέμενοι έφτασαν «αθόρυβοι» μπροστά στα τείχη, μάλλον σημαίνει ότι το θορυβώδες αβαρικό ιππικό απουσίαζε, ενώ οι πολιορκητές δεν έφερναν μαζί τους βαριά και επίσης θορυβώδη πολιορκητικά μηχανήματα. Ίσως στην «αθόρυβη» αυτή και αιφνιδιαστική άφιξη είχαν συμβάλει και τα σλαβικά μονόξυλα27.\nΣλαβικό μονόξυλο (el.wiktionary.org , commons.wikimedia.org)\nδ. Όπως είδαμε, ένα από τα θεμελιώδη επιχειρήματα για τη χρονολόγηση της πρώτης πολιορκίας της Θεσσαλονίκης το 597, είναι και η χρήση σχετικά προηγμένων πολιορκητικών μηχανημάτων, όπως ελεπόλεων, από τον αβαροσλαβικό στρατό. Ωστόσο, κατά την έναρξη της πολιορκίας οι εχθροί χρησιμοποιούν «προκατασκευασμένες σκάλες» ενώ πουθενά δεν αναφέρεται ουσιαστική χρήση ελεπόλεων. Αντίθετα, στην πολιορκία του 618, περιγράφεται από τον Ανώνυμο ένας τέτοιος ξυλόπυργος. Επιπρόσθετα, οι «χελώνες» δεν είχαν αποτέλεσμα ενώ τα πετροβόλα δεν έβρισκαν στόχο προφανώς λόγω της απειρίας των χρηστών τους. Μάλιστα, ο αρχιεπίσκοπος Ευσέβιος, του οποίου την μαρτυρία μας μεταφέρει ο διάδοχός του Ιωάννης, αποφεύγει εντέχνως να περιγράψει τις ελεπόλεις και τη χρήση τους, αναφέροντας ότι οι φοβερότερες από αυτές τις κατασκευές είχαν συγκεντρωθεί στα βόρεια και δυτικά τείχη της πόλης, όπου δεν είχε πρόσβαση ο ίδιος ως αυτόπτης μάρτυρας, ενώ παράλληλα δεν θα ήθελε να προσθέσει στην αφήγησή του κουραστικές λεπτομέρειες28. Τέλος, δεν πρέπει να ξεχνάμε ότι αναφορές σε τέτοιου είδους πολιορκητικά μηχανήματα συναντάμε στην πολιορκία της Ιερουσαλήμ, όπως την κατέγραψε ο Ιώσηπος, ο οποίος αναφέρεται από τον Ανώνυμο ως ένα από τα πρότυπα για τη συγγραφή των «Θαυμάτων».\nε. Τις ίδιες περιγραφές και παρόμοιους αφηγηματικούς κοινούς τόπους σχετικά με τις κινήσεις των πολιορκητών συναντάμε σε όλες τις μεταγενέστερες πολιορκίες της Θεσσαλονίκης στη συλλογή του Ανωνύμου. Δηλαδή και στις πολιορκίες του 615 και 61829 έχουμε αναρίθμητους και θηριώδεις εχθρούς, τόσο, που στο διάβα τους στερεύουν οι ποταμοί. Στην πολιορκία του 615, όπως και σε εκείνη του 586 ή 597, οι εχθροί από θεία παρέμβαση πολιορκούν λάθος περιοχή και στο τέλος στρέφονται ο ένας εναντίον του άλλου, ενώ κάποιοι βάρβαροι, που παραδίνονται, διηγούνται το θαύμα που τους έκανε να λύσουν την πολιορκία και να φύγουν. Ακόμη, σε όλες αυτές τις διηγήσεις επαναλαμβάνονται κάποια κοινότοπα σημεία: ο στενός αποκλεισμός που έμοιαζε με θανατηφόρο στεφάνι, οι πολιορκούμενοι που λιποψυχούν στην αρχή και έπειτα αναθαρρούν από θαύμα, οι πολιορκητικές μηχανές που είναι πάντα οι ίδιες, η κάλυψή τους με σανίδες και δέρματα, η εκτόξευση πελώριων λίθων προς τα τείχη χωρίς ιδιαίτερο αποτέλεσμα, η ρίψη βελών που έπεφταν σαν νιφάδες χιονιού.\nστ. Στον πρόλογό του, ο Ανώνυμος γράφει για τον αρχιεπίσκοπο Ιωάννη ότι «συνέγραψε […] τις τρομερές πολιορκίες που επί των ημερών του επιχείρησαν οι βάρβαροι εναντίον της πόλης μας ή δεν πρόλαβε να τις συντάξει διότι συνέβησαν όταν πλέον πλησίαζε η εις Κύριον αποδημία του»30. Πουθενά δεν αναφέρει τον αρχιεπίσκοπο Ευσέβιο και την πολιορκία που έλαβε χώρα επί των δικών του ημερών.\nζ. Στην παράγραφο 214, στο δεύτερο «θαύμα» της συλλογής του Ανωνύμου για την πολιορκία της Θεσσαλονίκης το 618, γίνεται το εξής σχόλιο για τις πολιορκητικές μηχανές του αβαροσλαβικού στρατού: «ενώ πολλές φορές πριν τις είχαν δοκιμάσει (οι Άβαροι) και τους είχαν φανεί κατάλληλες και χρήσιμες, στην πολιορκία της πόλης (το 618) αποδείχτηκαν ακατάλληλες και απρόσφορες λόγω της επιστασίας των αγίων»31. Ωστόσο, και στην πρώτη πολιορκία της Θεσσαλονίκης οι μηχανές αυτές είχαν φανεί ακατάλληλες και απρόσφορες για τον αβαροσλαβικό στρατό, πράγμα όμως που δεν έκρινε σκόπιμο να αναφέρει ο Ανώνυμος στη διήγησή του.\nη. Το 586/7 καταγράφονται κάποια συμβάντα που ίσως συνδέονται με την πολιορκία της Θεσσαλονίκης: Η αναφορά στον Βουσά, που δίδαξε την κατασκευή και χρήση ελεπόλεων στους Αβάρους, η ενίσχυση του αμυντικού στρατού του Κομεντίολου το 586 με έδρα την Αγχίαλο και η κατασκευή οχυρωματικών έργων στην περιοχή της Αδριανούπολης και, τέλος, η εισβολή Σλάβων ακόμη και στην Πελοπόννησο.\nΣυνοψίζοντας, παρόλο που δεν μπορούμε να είμαστε βέβαιοι για την αξιοπιστία όλων των πληροφοριών, που μας παρέχει η αγιολογική πηγή των «Θαυμάτων» και παρόλο που το 597, ως έτος της πρώτης πολιορκίας της Θεσσαλονίκης, δεν μπορεί να αποκλειστεί με βεβαιότητα, το συμπέρασμα που προκύπτει, ύστερα και από τη συνεξέταση όλων των παραπάνω στοιχείων και διαπιστώσεων, είναι ότι κατά τη διάρκεια της μεγάλης αβαροσλαβικής εκστρατείας του 586 έγινε η πρώτη ανεπιτυχής επίθεση Νοτιοσλάβων στη Θεσσαλονίκη, πιθανόν με την προτροπή και καθοδήγηση των Αβάρων.\nO Χρυσόστομος Β. Σαμαράς είναι Εκπαιδευτικός (ΠΕ02 Φιλόλογος), Διδάκτωρ Βυζαντινής Ιστορίας\n1 Προκόπιος (1962/3) 7.39.29.2 – 40.8.1.\n2 Χρονικό Μονεμβασίας (1976) 6.53 κ.ε. Οι Βυζαντινοί έμοιαζαν ανήμποροι να εφαρμόσουν αυτό που γνώριζαν καλά, ότι δηλαδή «μετά το Θεό, θα έπρεπε να εναποθέσουν τις ελπίδες τους για ασφάλεια στα όπλα τους και όχι μόνο στις οχυρώσεις τους». Βλ. Στρατηγικόν Ψευδο-Μαυρικίου (1981) VIII. I. 38. 276. 118-9. Για τα χρονολογικά προβλήματα των αβαροσλαβικών επιδρομών αυτή την περίοδο βλ. Νυσταζοπούλου-Πελεκίδου (1970) 145-182 (χρονολογικοί πίνακες 194-205). Γενικά για τις εισβολές των Αβαροσλάβων στα Βαλκάνια και τους δρόμους που ακολουθούσαν, βλ. Σαμαράς (2015) 81 κ.ε., 237 κ.ε. – Whitby (1988) 170-176.\n3 Σιμοκάττης (1972) I.3.45.13-14, 3.46.12-14. Για τα δώρα που δίνονταν στους Αβάρους, βλ. Μένανδρος Προτήκτωρ (1903) 170–221, 442–477 και εν FHG IV 200-269, 1.422. 12-17, 2.442. 28 κ.ε. – Ιωάννης Εφέσου (1860) VI. 24. 428. – Θεοφάνης (1980) 252.31-2. – Χρονικό Μονεμβασίας (1976) 8. 60 κ.ε. Πρβλ. Σαμαράς (2015) 237.\n4 Σιμοκάττης (1972) Ι.4.46.14 κ.ε. Πρβλ. Σαμαράς (2015) 238 (σημ. 385), 239. Άλλες τέτοιες πόλεις ήταν η Λιβιδινών και η Αππιάρεια. Βλ. Σιμοκάττης (1972) Ι.8.54.4-9, ΙΙ.15.101.10.\n5 Σιμοκάττης (1972) Ι.4.47.3 κ.ε. – Χρονικό Μονεμβασίας (1976) 8-10.65 κ.ε.\n6 Σιμοκάττης (1972) Ι. 6. 51. 17 – 7. 53. 11.Ι. – Ιωάννης Εφέσου (1860) VI.25.432-3. – Θεοφάνης (1980) 254.3-7. Πρβλ. Μ. Whitby, Theophanes’ Chronicle Source for the Reigns of Justin II, Tiberius and Maurice (AD 565-602), Βyzantion 53 (1983) 312-345, ειδικά 325-326.\n7 Σιμοκάττης (1972) Ι.7.52.17 κ.ε.\n8 Μιχαήλ Σύρος (1901) Χ.ΧΧΙ.362.380.\n9 Μόνο ο Μιχαήλ Σύρος (1901) X. ΧΧΙ. 361. 379, αναφέρει αυτήν την τάφρο. Για την πιθανή θέση της, βλ. Whitby (1988) 144-145.\n10 Σιμοκάττης (1972) ΙΙ.16.10.1-11.1.και 16.11-17.13.– Θεοφάνης (1980) 259. Πρβλ Vryonis (1981) 389 σημ. 33. – Καρδαράς (2008) 247. – Χρονικό Μονεμβασίας (1976) 12. 86 κ.ε. Σύμφωνα με την υπερβολική μαρτυρία του Χρονικού, οι Σλάβοι κατά το 6ο έτος της βασιλείας του Μαυρίκιου, δηλαδή το 587, απέσπασαν την Πελοπόννησο από το βυζαντινό έλεγχο.\n11 Στην παρούσα έρευνα χρησιμοποιήθηκε το κείμενο από τον Μπακιρτζή (1997). Η εγκυρότερη πιο πρόσφατη κριτική έκδοση παραμένει αυτή του P. Lemerle, Les plus anciens recueils des miracles de Saint Démétrius, I, Le Texte, Paris 1979.\n12 Πρβλ. Vryonis (1981) 379 και σημ. 13, 14. Ο F. Barisic, Chuda Dimitrija Solunskog kao istoriski izvori, Beograd 1953, σ. 56-64, θεωρεί ότι η πολιορκία της Θεσσαλονίκης έγινε το 586 και καθώς οι επιδρομείς δεν μπόρεσαν να την καταλάβουν συνέχισαν τη διείσδυσή τους στην Πελοπόννησο. Οι Νυσταζοπούλου-Πελεκίδου (1970) 173. – P. Lemerle, La composition et la chronologie des deux premiers livres des Miracula S. Demetrii, Byzantinische Zeitschrift 46 (1953) 349-361, ειδικά 354. – Vryonis, ό.π. – Korres (1998) 171 κ.ε., θεωρούν ότι εκείνη η επίθεση στη Θεσσαλονική έγινε το 597, ενώ ο Καρδαράς δεν αναφέρει τη συγκεκριμένη πολιορκία.\n13 Μπακιρτζής (1997) 214-5.157.\n14 Σιμοκάττης (1972) VII.10.1.3-2.1: «τὰ τείχη καταβαλεῖν τῆς Σιγγηδόνος τὸν βάρβαρον». Ο Καρδαράς (2008) 245, θεωρεί ότι η κατάληψη της πόλης έγινε την άνοιξη του 586.\n15 Σιμοκάττης (1972) ΙΙ.16.10.1-11.1. Πρβλ Vryonis (1981) 384 κ.ε.\n16 Τέσσερις πολιορκίες της Θεσσαλονίκης από Αβάρους και Σλάβους μαρτυρούνται τον 7ο αιώνα. Η πρώτη και λιγότερο επικίνδυνη έγινε το 604, επί αυτοκράτορα Φωκά, η δεύτερη και η τρίτη το 615 και το 618 αντίστοιχα, επί Ηρακλείου και με το βυζαντινο-περσικό πόλεμο στο αποκορύφωμά του, και η τέταρτη και τελευταία κάπου μεταξύ 676-678, κατά την πρώτη πολιορκία της Κωνσταντινούπολης από τους Άραβες και επί Κωνσταντίνου Δ΄. Πρβλ. Θ. Κορρές, Βυζαντινή Μακεδονία (324-1025), www.imma.edu.gr/imma/history/04.html.\n17 Προκόπιος (1962/3) 7.29.1.1 – 6.1 και 8.25.10.1-11.1.\n18 Μπακιρτζής (1997) 171.107-108.\n19 Μιχαήλ Σύρος (1901) Χ.ΧΧΙ.362.380. Πρβλ. Σαμαράς (2015) 262 κ.ε.\n20 Σαμαράς (2015) 276 κ.ε.\n21 Σιμοκάττης (1972) VII.13.1-7. – Θεοφάνης (1980) 278. Πρβλ. Νυσταζοπούλου-Πελεκίδου (1970) 172-175. – Καρδαράς (2008) 251-252.\n22 Μπακιρτζής (1997) 180-1.117, 188-9.125. – Σιμοκάττης (1972) VII.15.272.22-273.11. Πρβλ. Σαμαράς (2015) 285-286.\n23 Ο χαγάνος είχε αποσπάσει Βυζαντινούς τεχνίτες από τον Τιβέριο Β΄, δήθεν για την κατασκευή παλατιού και λουτρού, τους οποίους χρησιμοποίησε για την κατασκευή γεφυρών κατά την πολιορκία του Σιρμίου. Πρβλ. Σαμαράς (2015) 116.\n24 Μπακιρτζής (1997) 176-177.232, 194-5.135 και 198-9.139. Πρβλ. Σαμαράς (2015) 256-257.\n25 Μπακιρτζής (1997) 180.116 κ.ε., 198-9.140, 182-3.118.\n26 Μπακιρτζής (1997) 180-3.117, 250-3.198 και 199. – Στρατηγικόν Ψευδο-Μαυρικίου (1981) VII.A.228.25 – 230.35.\n27 Μπακιρτζής (1997) 182-3.119, 184-5.121, 188-9.125.\n28 Μπακιρτζής (1997) 184-5.119, 258-9.211, 120, 206-7.147, 148, 212-3.153, 204-5.145.\n29 Μπακιρτζής (1997) 236.179 κ.ε., 248.195 κ.ε.\n30 Μπακιρτζής (1997) 232-3.176.\n31 Μπακιρτζής (1997) 260-1.214.\nXρονικό Μονεμβασίας (1976) : Chronaca di Monemvasia, έκδ. I. Dujcev, Palermo 1976.\nΙωάννης Εφέσου (1860) : The Third Part of the Ecclesiastical History of John of Ephesus, έκδ. R. Payne-Smith, Oxford 1860\nΚαρδαράς (2008) : Γ. Καρδαράς, Οι βυζαντινοαβαρικές διενέξεις και η μεθόριος του Δούναβη, 558-626, στο Σοφία Πατούρα-Σπανού, Η μεθόριος του Δούναβη και ο κόσμος του στην εποχή της μετανάστευσης των λαών (4ος – 7ος) [Ερευνητική Βιβλιοθήκη 6], Αθήνα: ΙΒΕ/ΕΙΕ 2008, σ. 237-266.\nKorres (1998) : Th. Korres, Some remarks on the first two major attempts of the Avaroslavs to capture Thessaloniki (597 and 614, Βυζαντινά 19 (1998) 171-185\nΜιχαήλ Σύρος (1901) : Michael the Syrian chronique, έκδ. J. B. Chabot, τ. ΙΙ, Paris 1901.\nΜπακιρτζής (1997) : Χ. Μπακιρτζής, Αγίου Δημητρίου Θαύματα, Οι συλλογές Αρχιεπισκόπου Ιωάννου και Ανωνύμου, Ο βίος, τα θαύματα και η Θεσσαλονίκη του Αγίου Δημητρίου, μτφρ. Αλόη Σιδέρη, Αθήνα 1997.\nΝυσταζοπούλου–Πελεκίδου (1970) : Μ. Νυσταζοπούλου–Πελεκίδου, Συμβολή εις την χρονολόγησιν των αβαρικών και σλαβικών επιδρομών επί Μαυρικίου (582-602) (μετ’ επιμέτρου περί των Περσικών πολέμων), Σύμμεικτα 2 (1970) 145-206.\nΠροκόπιος (1962/63) : Procopii Caesariensis opera omnia I-II, έκδ. J. Haury, Lipsiae 1905. Ed. Stereotypa correctior. Addenda et corrigenda adiecit G. Wirth I-II, Leipzig 1962, 1963.\nΜένανδρος Προτήκτωρ, Εκλογαί περί πρέσβεων εθνών προς Ρωμαίους, Excepta de legationibus barbarorum ad Romanos, έκδ. C. de Boor, Berolini 1903\nΣαμαράς (2015) : Χ. Β. Σαμαράς, Η εξωτερική πολιτική του Βυζαντίου στο μεταίχμιο μεταξύ πρώιμης και μέσης βυζαντινής περιόδου, εκδ. Βάνιας, Θεσσαλονίκη 2015.\nΣτρατηγικόν Ψευδο-Μαυρικίου (1981) : Das Strategikon des Maurikios, έκδ. G. T. Dennis – E. Gamillscheg [CFHB 17], Wien 1981.\nΣιμοκάττης (1972) : Θεοφυλάκτου Σιμοκάττη ιστορία, έκδ. C. de Boor, Theophylacti Simocattae Historiae, διορθ. P. Wirth, Lipsiae 1887, ανατ. Stuttgart 1972\nΘεοφάνης (1883) : Θεοφάνους χρονογραφία, έκδ. C. de Boor, Theophanis Chronographia τομ. Ι, Lipsiae 1883, ανατ. Hildesheim 1963, 1980.\nVryonis (1981) : S. Vryonis, Jr., The Evolution of Slavic Society and the Slavic Invasions in Greece. The First Major Slavic Attack on Thessaloniki, A.D. 597, Hesperia 50.4 (1981) 378-390.\nWhitby (1988) : M. Whitby, The Emperor Maurice and his Historian, Oxford 1988.\nSir Michael Llewellyn-Smith: Η απόβαση στη Σμύρνη: μια εμβληματική ημέρα για την Ελλάδα\n¡Υ Viva España! Συμφωνική μουσική με Ισπανικό άρωμα\nΤα Χιονισμένα Χριστούγεννα του 1921 στο μέτωπο της Μικράς Ασίας\nΚωστής Ι. Αιλιανός: Ο Μέττερνιχ, ο Καποδίστριας και η Γένεση της Ελλάδος 1825-1831 (Μέρος Β΄)\nMagyar Nemzeti Múzeum – Hungarian National Museum 15 Ιούν , 2016\nAUSCHWITZ-BIRKENAU – MEMORIAL AND MUSEUM 18 Ιούν , 2016\nΝαυτικό Μουσείο της Ελλάδος 20 Ιούν , 2016


(Άρθρο): "Η δικτατορία των μειοψηφιών δεν θα περάσει" - Καράογλου Θεόδωρος, Βουλευτής Ν.Δ Β Περιφέρειας Θεσσαλονίκης - Νέα Δημοκρατία\n(Άρθρο): "Η δικτατορία των μειοψηφιών δεν θα περάσει"\nΆρθρο του Βουλευτή Β΄ Θεσσαλονίκης της Νέας Δημοκρατίας, κ. Θεόδωρου Καράογλου, στην ιστοσελίδα «Myportal.gr», που δημοσιεύτηκε την Τρίτη 09 Μαρτίου 2021\n«H δικτατορία των μειοψηφιών δεν θα περάσει»\nΔιερωτώμαι, σε ποια άλλη χώρα του κόσμου Βουλευτές του Κοινοβουλίου θα υποστήριζαν με τη φυσική τους παρουσία κατάληψη δημόσιου κτηρίου...\nΣε ποια άλλη χώρα του κόσμου πέντε καθηγητές, από τους συνολικά 1.900 του εκπαιδευτικού ιδρύματος, θα υπέγραφαν κείμενο συμπαράστασης στους καταληψίες αδιαφορώντας για την εύρυθμη λειτουργία του πανεπιστήμιου...\nΗ απάντηση είναι απλή, σε καμία! Γι' αυτό πρέπει να μπει ένα τέλος στα φαινόμενα καταπάτησης των δημοκρατικών θεσμών. Να τραβήξουμε διαχωριστικές γραμμές με όσους αναζητούν αφορμές για να επαναφέρουν εμφυλιακούς ιδεασμούς στήνοντας σκηνικά έντασης και να ξεκαθαρίσουμε, επιτέλους, ποια χώρα θέλουμε.\nΓι' αυτό, συνοψίζοντας, καλώ τους συναδέλφους του ΣΥΡΙΖΑ να κόψουν τον ομφάλιο λώρο που τους ενώνει με τους μπαχαλάκηδες και να αποκηρύξουν τη ρητορική του μίσους. Δύσκολο έως ακατόρθωτο, αφού η κουλτούρα αυθαιρεσίας είναι εγγεγραμμένη στο DNA τους. Ωστόσο, θα ήταν μια σημαντική αρχή για να επιστρέψουμε στην κανονικότητα.\nΕκτός αν αυτό είναι κάτι που δεν εξυπηρετεί τον Αλέξη Τσίπρα και τους «συντρόφους» του...


Αεροπορικές εταιρείες που πετούν προς Ρίμινι\nΕδώ εμφανίζονται οι αεροπορικές εταιρείες που πετούν προς Ρίμινι. Μπορείτε να δείτε τα δρομολόγια των εταιρειών που πετούν προς Ρίμινι, να συγκρίνετε τις τιμές οικονομικών και παραδοσιακών αεροπορικών εταιρειών που πραγματοποιούν πτήσεις προς Ρίμινι και να κλείσετε τα εισιτήριά σας κάνοντας κλικ στους παρακάτω σύνδεσμους\nΜε το Skyscanner, μπορείτε να βρείτε τις φτηνότερες πτήσεις για τον προορισμό Ρίμινι (από εκατοντάδες αεροπορικές εταιρείες όπως οι Alitalia, Lufthansa, Delta) χωρίς να χρειάζεται να επιλέξετε συγκεκριμένες ημερομηνίες ή προορισμούς. Για αυτό το λόγο, το Skyscanner είναι η ιδανική επιλογή για να αναζητήσετε τις πιο φτηνές πτήσεις για το ταξίδι σας.\nΓια να κλείσετε μια φτηνή πτήση προς Ρίμινι, επιλέξτε μια πτήση προς Ρίμινι από αυτές που εμφανίζονται παρακάτω ή χρησιμοποιήστε τους συνδέσμους στο πλάι της σελίδας για να αναζητήσετε πληροφορίες για περισσότερες πτήσεις. Για να ξεκινήσετε μια νέα αναζήτηση πτήσης, χρησιμοποιήστε τα παραπάνω πεδία αναζήτησης.\nΑεροπορικές εταιρείες που πετούν από Ελλάδα προς Ρίμινι\nΔεν υπάρχουν αεροπορικές εταιρείες με απευθείας πτήσεις από Ελλάδα σε Ρίμινι\nΆλλες αεροπορικές εταιρείες με πτήσεις για Ρίμινι\nFinnair πτήσεις Travel Service Polska πτήσεις\nΟι κορυφαίες αεροπορικές εταιρείες που πετούν προς Ρίμινι: Finnair αεροπορικά εισιτήρια προς Ρίμινι, Travel Service Polska αεροπορικά εισιτήρια προς Ρίμινι\nΤιμές πτήσεων προς Ρίμινι\nΦθηνές πτήσεις από Ρίμινι\nΑεροδρόμιο στην πόλη Ρίμινι


Αχαϊα: Θανατηφόρα σύγκρουση ΙΧ με τουριστικό λεωφορείο από την Κεφαλονιά - Κεφαλονίτικα Νέα\nΑχαϊα: Θανατηφόρα σύγκρουση ΙΧ με τουριστικό λεωφορείο από την Κεφαλονιά\n0\t24 Φεβρουαρίου 2015 07:40\nΘανατηφόρο τροχαίο σημειώθηκε νωρίς το βράδυ της Δευτέρας (23/2/2015) στην Εθνική Οδό Πύργου – Πατρών, κοντά στον Αλισσό.\nΣύμφωνα με τις πληροφορίες του patrisnews.gr, ένα αυτοκίνητο Ι.Χ. συγκρούστηκε πλαγιομετωπικά με τουριστικό λεωφορείο που εκτελούσε το δρομολόγιο Αθήνα – Κεφαλονιά. Αποτέλεσμα της σύγκρουσης ήταν ο θανάσιμος τραυματισμός του οδηγού του Ι.Χ.\nΤο αυτοκίνητο βρέθηκε στο αντίθετο ρεύμα εξαιτίας της ολισθηρότητας του -ούτως ή άλλως κακοσυντηρημένου- οδοστρώματος.\nΑπό τη σφοδρή σύγκρουση, ο 29χρονος εγκλωβίστηκε στο αυτοκίνητό του, το οποίο μετατράπηκε σε άμορφη μάζα σιδερικών.\nΟι συνολικά 45 επιβάτες του λεωφορείου είναι καλά στην υγεία τους.\nΣτο σημείο έσπευσαν άμεσα 7 άνδρες της Πυροσβεστικής ΒΙ.ΠΕ. Πατρών με 3 οχήματα καθώς και ένα όχημα της 6ης ΕΜΑΚ, απεγκλωβίζοντας τον 29χρονο, όμως ήταν ήδη αργά.\nΟ 29χρονος διακομίσθηκε στο Κέντρο Υγείας της Κάτω Αχαΐας, όπου και διαπιστώθηκε ο θάνατός του από βαριές κρανιοεγκεφαλικές κακώσεις.\nΗ κυκλοφορία διεκόπη προσωρινά, ενώ σύμφωνα με πληροφορίες, οι επιβάτες του λεωφορείου είναι καλά στην υγεία τους.\nΚοινωνία 10403 Δυστυχήματα 110 Κεφαλονιά 18412 Πάτρα 116 Πρωτοσέλιδο 3624


Συσκευή καλλωπισμού shed ender για το κατοικίδιο σας\nΑρχική Σελίδα/Προιόντα για κατοικίδια/ΣΥΣΚΕΥΗ ΚΑΛΛΩΠΙΣΜΟΥ SHED ENDER ΓΙΑ ΤΟ ΚΑΤΟΙΚΙΔΙΟ ΣΑΣ\nΣΥΣΚΕΥΗ ΚΑΛΛΩΠΙΣΜΟΥ SHED ENDER ΓΙΑ ΤΟ ΚΑΤΟΙΚΙΔΙΟ ΣΑΣ\nΚερδίζετε: 7.40 € (50%)\nΚωδικός (SKU): SFG-327\nΚατασκευασμένη από σκληρό πλαστικό - στιβαρή λαβή - ατσάλινη χτένα για εύκολο και τέλειο χτένισμα.\nΤο Shed Ender είναι σχεδιασμένο για χρήση σε όλες τις ράτσες γατών και σκυλιών που χάνουν τρίχες.\nΣυνιστούμε να χρησιμοποιείτε το Shed Ender σε εξωτερικούς χώρους\nΤο shed ender είναι συναρμολογημένο και έτοιμο για χρήση από δεξιόχειρες,για χρήση από αριστερόχηρες βγάλτε τα καπάκια από το πίσω μέρος της λαβής, ξεβιδώστε και βγάλτε την κεφαλή βουρτσίσματος, τραβώντας προς τα κάτω. Αναποδογυρίστε την κεφαλή και τοποθετήστε ξανά στη λαβή. Βιδώστε πάλι τις βίδες και ασφαλίστε. Τοποθετήστε πάλι τα καπάκια.\n1. Πριν από την χρήση: Ελέγξτε και ξεκαθαρίστε τα σημεία του τριχώματος του κατοικίδιου σας με κόμπους ή τζίβες. Ελέγξτε το δέρμα του κατοικίδιου σας για τραυματισμούς, μελανιές, πληγές ή άλλες παθήσεις του δέρματος. Εάν χρειαστεί, συμβουλευτείτε τον κτηνίατρό σας. Να αποφεύγετε την χρήση στα σημεία του τριχώματος όπου υπάρχουν τέτοιες παθήσεις. Για καλύτερα αποτελέσματα, πλύνετε καλά και στεγνώστε το κατοικίδιό σας πριν την χρήση του Shed Ender.\n2. Με το εμπρόσθιο τμήμα της κεφαλής χτενίσματος που γράφει FRONT χρησιμοποιήστε μακριές απαλές κινήσεις, όπως θα χτενίζατε τα δικά σας μαλλιά, για να αφαιρέσετε τις τρίχες που έχουν πέσει. Στο τέλος κάθε κίνησης, σηκώστε και απομακρύνετε το χέρι σας. Αν χρειαστεί, βγάλτε τις τρίχες που έχουν μαζευτεί στην κεφαλή. ΜΗΝ ασκείτε μεγάλη πίεση όταν χρησιμοποιείτε την χτένα, γιατί μπορεί να ερεθίσετε το δέρμα του κατοικίδιου.\nΕάν παρουσιαστεί ερυθρότητα στο δέρμα, σταματήστε άμεσα την χρήση. Δώστε ιδιαίτερη προσοχή κοντά σε ευαίσθητες περιοχές, όπως στην κοιλιά, στα γεννητικά όργανα, στις θηλές και στον πρωκτό, όταν χρησιμοποιείτε το Shed Ender.\n3. Όταν τελειώσετε, τοποθετήστε το κάλυμμα μέχρι την επόμενη χρήση.\nΓια καλύτερα αποτελέσματα όταν βουρτσίζετε το κατοικίδιό σας, η εμπρόσθια άκρη της κεφαλής βουρτσίσματος που γράφει FRONT πρέπει να είναι πάντα στραμμένη και να κινείται με τη φυσιολογική φορά ανάπτυξης της τρίχας.\nΧΑΛΑΚΙ ΓΙΑ ΓΑΤΕΣ


danger.few!!!: Για την «κουλτούρα του εγωισμού»\nΓια την «κουλτούρα του εγωισμού»\n· ένα αυτοαναφορικό «απείθαρχο» Άτομο, που κινείται ιδιοτελώς, φίλαυτα, ιδιότροπα και χωρίς ηθική δέσμευση έναντι του Άλλου και της κοινωνίας,\n· ενσωματωμένο όμως πειθήνια μέσα σε ένα κατά το μέγιστο δυνατόν «απρόσωπο» Συλλογικό, από την Αγορά του «αόρατου χεριού» έως την πιο εξελιγμένη μορφή του, όταν έχει πλέον εκμηδενιστεί κάθε παραδοσιακού τύπου ηθική κανονιστικότητα, το Τεχνικό Σύστημα −δηλαδή την ενοποίηση των ατομικών πειραματισμών μέσω της εκτεχνίκευσής τους και την αξιοποίηση του τεχνικού στοιχείου που μπορεί να έχουν.\nΓνωρίζοντας, από τον Ζακ Ελλύλ, ότι η Τεχνική δεν μπορεί ποτέ να πει «πρέπει να σταματήσετε εδώ!» ─απεναντίας, η άνευ τελικού σκοπού μεγέθυνση αποτελεί δομικό χαρακτηριστικό της─, το μέλλον του σύγχρονου «αυτοαναφορικού» Ατόμου, που όπως είδαμε στηρίζει το κοινωνικό του Είναι στο Τεχνοσύστημα, προδιαγράφεται … λαμπρό. Γι’ αυτό, η αναζήτηση ανασχετικών σκέψεων και μέτρων στην ξέφρενη πορεία του επείγει όσο ποτέ.\nΑναρτήθηκε από HollowSky ώρα 3:07 μ.μ.\nΕτικέτες εξατομίκευση, ευρωπαϊκή προοπτική, Ζακ Ελλύλ/Jacques Ellul, Κορνήλιος Καστοριάδης, Κρίστοφερ Λας/Ch. Lash, τραγωδία, Hollowsky\nΟΡΘΗ ΕΠΑΝΑΛΗΨΗ ΣΧΟΛΙΟΥ:\nΓνωρίζοντας, από τον Ζακ Ελλύλ, ότι η Τεχνική δεν μπορεί ποτέ να πει «πρέπει να σταματήσετε εδώ!» ─απεναντίας, η άνευ τελικό σκοπού μεγέθυνση αποτελεί δομικό χαρακτηριστικό της─, το μέλλον του σύγχρονου «αυτοαναφορικού» Ατόμου, που όπως είδαμε στηρίζει το κοινωνικό του Είναι στο Τεχνοσύστημα, προδιαγράφεται … λαμπρό. Γι’ αυτό, η αναζήτηση ανασχετικών σκέψεων και μέτρων στην ξέφρενη πορεία του επείγει όσο ποτέ.\nΠερίεργος επίλογος... Περίεργος, με την έννοια ότι κάνει ολοφάνερο πως ο ίδιος ο άνθρωπος που καταπιάστηκε με τη λύση τού αινίγματος του αυτοαναφορικού ατόμου –το οποίο, όμως, είναι ενταγμένο σε ένα απρόσωπο συλλογικό–, έτσι ώστε να ανασχέσουμε την πορεία προς ένα ζοφερό μέλλον, ο ίδιος αυτός άνθρωπος που είχε την πρωτοβουλία να θέσει το δάχτυλό του επί τον τύπον τών ήλων, απλώς περιορίζεται να μας πει ότι χρειάζεται να επιλύσουμε αυτό το αίνιγμα, χωρίς εκείνος να μπαίνει στον κόπο να προτείνει κάποια λύση!!!\nΕίναι τρελά αυτά τα αυτοαναφορικά άτομα που είναι ενταγμένα σε ένα απρόσωπο συλλογικό! ;-) :-)\nΜαρτίου 16, 2017 5:08 μ.μ.\nΤώρα ... μ' έσβησες καλέ μου LeftG258! :-)\nΜαρτίου 16, 2017 7:37 μ.μ.\nΟύτε σε έσβησα, ούτε ισχυρίστηκα κάτι τέτοιο, ούτε είχα τέτοια πρόθεση. Απλώς επισήμανα μία παγίδα στην οποία πέφτουμε πολλοί, ας πούμε σκεπτόμενοι άνθρωποι, και στην οποία νομίζω ότι έπεσες κι εσύ: μιλώντας για ένα πρόβλημα, αναπτύσσουμε ψευδαισθητικά την εντύπωση ότι το επιλύουμε, ενώ στην καλύτερη περίπτωση, το περιγράφουμε. Δεν υποστηρίζω ότι το να περιγράφει κάποιος ένα πρόβλημα είναι περιττό έργο. Ίσα-ίσα. Μπορεί να αποδειχθεί πολύ χρήσιμο και να συνεισφέρει στη λύση τού προβλήματος. Όμως, η περιγραφή δεν είναι η λύση τού προβλήματος.\nΜαρτίου 17, 2017 12:25 π.μ.\nΦυσικά συμφωνώ απόλυτα μαζί σου LeftG132 ότι η περιγραφή ενός προβλήματος δεν είναι και λύση του! Η αρχή είναι το ήμισυ του παντός, λείπει το άλλο μισο. Ποτέ δεν ισχυρίστηκα κάτι διαφορετικό εδωπέρα. Από την άλλη, μη ξεχνάμε ότι κάμποσοι που ισχυρίστηκαν ότι έλυσαν ένα πρόβλημα, πολλές φορές τα έκαναν σαν την αρκούδα του μύθου, που το αφεντικό της τής είπε ένα μεσημεράκι να φυλάει για να μην τον ξυπνήσει κανείς... κι όταν μια μύγα πήγε και κάθησε στην καράφλα του ενώ ροχάλιζε, η αρκούδα έλυωσε τη μύγα μαζί με το κεφάλι του! Εσύ τι λες, η αρκούδα το έλυσε το πρόβλημα ή απλώς τα σκάτωσε; :-)\nΜαρτίου 17, 2017 1:05 π.μ.\nΧαίρομαι που δεν θεωρείς ότι περιγράφοντας ένα πρόβλημα υποδεικνύεις και τη λύση του. Και θα χαιρόμουν ακόμα περισσότερο αν μπορούσε κάποιος να με διαβεβαιώσει –πράγμα αδύνατον, φυσικά– ότι κανείς και καμία από το κοινό που διάβασε και θα διαβάσει το συγκεκριμένο άρθρο σου δεν ανέπτυξε την ψευδαίσθηση ότι η λύση τού παρουσιαζόταν ολοφάνερη μπροστά του.\nΚαλός ο μύθος με την αρκούδα. Τον άλλο μύθο, όμως, τον ξέρεις; Αυτόν που λέει ότι ήταν μία άλλη αρκούδα, που επειδή ήξερε το πάθημα αυτής που αναφέρεις και το δυστύχημα του αφεντικού της, αποφάσισε να μην κάνει τίποτε για να ξυπνήσει το δικό της αφεντικό που της είχε δώσει την ίδια εντολή. Έτσι, άφησε ανενόχλητη μια μύγα να σουλατσάρει στο μέτωπό του, η μύγα κάποια στιγμή βαρέθηκε και είπε να βολτάρει και σε άλλα τοπία, κατέληξε στο αυτί του, το βρήκε ζεστό και της καλάρεσε, προχώρησε πιο μέσα κι εκεί σκέφτηκε: «α, τι ωραία κλινική για να γεννήσω τα παιδάκια μου!». Οπότε, αμόλησε τα αυγά της, το αυτί τού τύπου μολύνθηκε, το μικρόβιο πέρασε στα ενδότερα, και κάποια στιγμή τού έκανε μία ωραία εγκεφαλίτιδα που κι αυτή με τη σειρά της τον έστειλε διαβασμένο! :-)\nΗθικό δίδαγμα (όχι για σένα, εσύ τα πιάνεις αυτά· για τον επιπόλαιο αναγνώστη):\nΗ λύση στο καινούργιο πρόβλημα που δημιουργεί μία κακή λύση για ένα γνωστό πρόβλημα δεν είναι η αδράνεια υπό το φόβο μια νέας αποτυχίας. Η λύση είναι η προσπάθεια για την εύρεση της σωστής λύσης αυτή τη φορά. Κι αλλιώς (για τους κάπως χοντροκέφαλους :-) ):\nΑν όλη η ανθρωπότητα δεν έκανε τίποτε άλλο από το να θυμάται και να πενθεί την τραγική κατάληξη του Ίκαρου, δεν θα είχε εφευρεθεί ούτε καν η σαΐτα! :-)\nΜαρτίου 17, 2017 7:52 μ.μ.\nο μύθος του Ικαρου δεν δείχνει ακριβώς τα όρια της ατομικότητας απέναντι στον Κόσμο (ή τον κόσμο των ανθρώπων, τέλος πάντων), τα οποία ξεπεράστηκαν (ύβρη) και έτσι προκάλεσαν την "τραγική κατάληξη";\nΜάλλον περισσότερο τραγικό είναι να ψάχνουμε για συνθηκες ζωής στον Άρη, νομίζοντας ότι θα βρούμε την λύση των όποιων προβλημάτων.\nΜαρτίου 17, 2017 8:34 μ.μ.\nως προς αυτό: "θα χαιρόμουν ακόμα περισσότερο αν μπορούσε κάποιος να με διαβεβαιώσει –πράγμα αδύνατον, φυσικά– ότι κανείς και καμία από το κοινό που διάβασε και θα διαβάσει το συγκεκριμένο άρθρο σου δεν ανέπτυξε την ψευδαίσθηση ότι η λύση τού παρουσιαζόταν ολοφάνερη μπροστά του", ναι είναι πράγμα αδύνατον όπως λες, αλλά για ποιο λόγο είναι αδύνατον; Επειδή η ίδια αυτή η φράση σου και συνεπώς το ζητούμενό της είναι pure nonsense!\nΩς προς τα υπόλοιπα καταλαβαίνω καλά το θέμα που βάζεις: "Λάθη δεν κάνει παρά μόνο όποιος δεν κάνει τίποτα". Γνωστή καραμέλα των ινστρούχτορων και βέβαια σαν γενική ιδέα πολύ σωστή, αλλά δεν λέει τίποτα χωρίς το συμπλήρωμά της: "Το δις εξαμαρτειν ουκ ανδρός σοφού", που πάει να πει πως αν, στο όνομα του να κάνεις κάτι, επαναλαμβάνεις διεγνωσμένα λάθη, τότε είσαι απλά ανόητος. Πόσο μάλλον όταν επιμένει κανείς να κάνει τα ίδια λάθη μερικές εκατοντάδες φορές και για κάποιες δεκάδες χρόνια!\n(Κάποια ψυχή που σεβόμαστε κι οι δυο, χλεύαζε την ανάγκη των επαναστάσεων να ντύνονται τις φορεσιές του παρελθόντος και, τονίζοντας ότι η κοινωνική επανάσταση δεν μπορεί ν' αντλήσει την ποίησή της παρά από το μέλλον, τόνιζε την ανάγκη της αδιάκοπης αυτοκριτικής, ακόμα του προσωρινού σταματήματος ώστε να επανεξεταστούν τα πράγματα...)\nΓυρίζοντας λοιπόν στη δική μου αρκουδίτσα, το λάθος της δεν ήταν φυσικά ότι έπραξε, αλλά ότι έπραξε χωρίς να σκεφτεί καλά τα δεδομένα του προβλήματος. Λοιπόν, φίλε μου, αυτό είναι κατά τη γνώμη μου πάντα το μεγάλο πρόβλημα των καιρών μας: ανάγκη για παλιές φορεσιές και δράση για τη δράση χωρίς περίσκεψη.\nΗ αστική τάξη, αιώνες πριν πάρει την εξουσία, είχε δημιουργήσει, εντελώς παράλληλα με το φεουδαρχικό κόσμο (μελετητές του ύστερου Μεσαίωνα, όπως ο Χουϊζίνγκα, βεβαιώνουν πως η ύπαρξή της ως αυτόνομης τάξης αγνοούνταν, λες και δεν υπήρχε!), τις δικές της πραγματικές βάσεις ζωής, στηριγμένες στις δικές της ιδέες, αρχές και αξίες. Δεν έκανε απλά πολιτικό αγώνα, αλλά έστηνε κόσμο, το δικό της κόσμο φυσικά. Έτσι πέτυχε, όταν ήρθε η ώρα, να παρουσιάσει το δικό της κόσμο σαν "καθολικό", σύμφωνα με τη γνωστή ατάκα του τύπου που σεβόμαστε αμφότεροι.\nΚάτι τέτοιο δεν έχει παρά σε απειροελάχιστο, διάσπαρτο και ασυνεχή τρόπο κατορθώσει μέχρι τώρα η λεγόμενη Αριστερά (από τους Μ-Λ μέχρι τους αναρχικούς, με τους τελευταίους να έχουν μάλλον κάνει τα περισσότερα προς αυτή την κατεύθυνση σε σχέση με τους Μ-Λ που περιορίζονται στο πολιτικοσυνδικαλιστικό αγώνα).\nΌπως καταλαβαίνεις, ο δρόμος είναι πολύ μακρύς κι οι απερίσκεπτες αρκουδίτσες δεν τον κάνουν πιο σύντομο, τον κάνουν πιο αδιάβατο.\nΜαρτίου 17, 2017 9:44 μ.μ.\nΦίλε Παπαδόπουλε, συμφωνώ. Άλλωστε ο μύθος του Ίκαρου δεν ήθελε να μας πει να μην κάνουμε τίποτα, αλλά να μην πράττουμε ασυλλόγιστα: φτερά φόρεσε κι ο Δαίδαλος, όμως αυτός δεν κάηκε! (Ο φίλος μας ο Left μάλλον το ξέχασε αυτό.) Δυστυχώς, για πολύ κόσμο καλών προθέσεων η δράση αυτοκαθαγιάζεται και η σκέψη θεωρείται έως και περιττή πολυτέλεια. Αυτό το διχασμό σκέψης-πράξης έφεραν στις συνειδήσεις οι ψευτοφιλοσοφίες που έβαλαν τη συνείδηση στη θέση ενός απλού "αντικαθρεφτίσματος" της πραγματικότητας και τον κόσμο του πνεύματος στη θέση ενός "εποικοδομήματος" του κόσμου της "υλικής δράσης". Λες κι ο άνθρωπος μπορεί ποτέ να πράξει ΑΝΘΡΩΠΙΝΑ χωρίς να το 'χει σκεφτεί και μάλιστα χωρίς να έχει τοποθετήσει τη δράση του ως εγχείρημα, δηλαδή μέσα σε ένα σύνολο πράξεων με αξιακό συνδετικό ιστό!\nΜαρτίου 17, 2017 9:57 μ.μ.\nΦίλε κ. Παπαδόπουλε,\nΗ επισήμανσή σας δεν νομίζω ότι πηγαίνει την κουβέντα παρακάτω. Όλοι οι Ίκαροι κάποιο λάθος έκαναν, από κάποιο λόγο την πάτησαν. Άλλοτε ήταν άμετρος βολονταρισμός, άλλοτε κακός υπολογισμός, άλλοτε απλώς κακή τύχη. Αυτό στο οποίο εστίασα εγώ είναι το φαινόμενο της καθήλωσης στο τραύμα τής αποτυχίας τους (ανεξάρτητα από τις αιτίες της), καθήλωση που καταλήγει, όπως εύκολα μπορεί να καταλάβει κανείς, τροχοπέδη για μία νέα έφοδο στον ουρανό.\nΜαρτίου 18, 2017 3:35 μ.μ.\n«Pure nonsense»; Τι να σου πω, μπορεί. Πάντως εγώ όταν το έγραφα είχα στο μυαλό μου πως η περιγραφή και η ανάλυση ενός προβλήματος σχετίζονται πολύ πιο πολύ με την «ερμηνεία τού κόσμου» παρά με το εγχείρημα της «αλλαγής τού κόσμου»... Κι όταν ακόμα και φιλόσοφοι θεωρούν ως κύριο πρόβλημα την ερμηνεία τού κόσμου κι όχι την αλλαγή του, η στοιχειώδης λογική λέει ότι την πεπονόφλουδα αυτή δεν θα αποφύγουν να την πατήσουν και μάλιστα σε σεβαστό ποσοστό οι αναγνώστες ενός μπλογκ. Με αυτή την αλληλουχία σκέψεων κατέληξα να γράψω, λίγο κομψά, ότι ουδείς μπορεί να με διαβεβαιώσει πως κάποιοι από το αναγνωστικό σας κοινό δεν θα μπερδέψουν την περιγραφή τού προβλήματος με τη λύση του.\nΜια και το αναφέρεις, θεωρώ το μότο «λάθη δεν κάνει μόνο όποιος δεν κάνει τίποτε» μία από τις μεγαλύτερες συνδικαλιές που κυκλοφορούν στην πιάτσα (αριστερή και μη). Κάποτε με εκνεύριζε να την ακούω, τώρα μού φέρνει άφθονα γέλια.\nΤέλος, ποτέ μέχρι τώρα δεν μπόρεσα να καταλάβω, γιατί οι αντίθετοι με την αναρχοαυτονομία κι έτσι (το «κι έτσι» είναι απαραίτητο από τη στιγμή που μέχρι κι ο καλός αυτός κύριος έχει πλέξει το εγκώμιο της αναρχίας...) είναι ινστρούχτορες, ενώ οι θιασώτες της πεφωτισμένοι διανοητές (κι έτσι :-) )! Μου φαίνεται ότι είναι καιρός να εντάξω κι αυτό το ‘‘επιχείρημα’’ στις μεγαλύτερες συνδικαλιές που κυκλοφορούν στην πιάτσα (αριστερή και μη...)! :-)\nYΓ Θα αποσυρθώ από την περαιτέρω κουβέντα. Ο κύριος Μπέρκμαν με τραβάει από το μανίκι! :-)\nΜαρτίου 18, 2017 4:44 μ.μ.\nΑγαπητέ LeftGψίχουλα, ίσως δεν πρόσεξες πως ο σεβαστός μας ρέμπελος, που αντιπαράθεσε την "αλλαγή του κόσμου" στην "ερμηνεία" του, πέρασε αργότερα κάποιες δεκαετίες μέσα στη βιβλιοθήκη του British Museum παλεύοντας να ... ερμηνεύσει τον κόσμο! :-)\nΠάντως, ναι, βέβαια, είναι άλλο η περιγραφή και άλλο η δράση -πάνω σ' αυτό έχουμε εδώ κι ολόκληρη ανάρτηση >>> http://dangerfew.blogspot.gr/2016/09/1.html.\nΕ, δεν μπορείς να πεις ότι δεν έχουμε προειδοποιήσει τους αναγνώστες μας :-) :))\nΑπό 'κει πέρα, ποτέ και τίποτα δεν εξασφαλίζει ότι ένα γραπτό θα διαβαστεί μ' ένα και μόνο τρόπο, ότι δεν θα παρερμηνευτεί ή ότι θα θεωρηθεί έτσι ή αλλιώς ή παραλλιώς. Ίσως μόνο το χαρτάκι με τα ψώνια, και γενικώς κάποια συνταγολόγια τέτοιου τύπου, είναι δύσκολο να παρερμηνευτούν ... Όχι ότι αποκλείεται όμως κάποιος, διαβάζοντας στο χαρτάκι "βούτυρο" να μη δώσει πολλή σημασία και να πάρει "βιτάμ"!\nΕδώ φίλε κοτζάμ στρατηλάτες μπερδεύτηκαν κι εκεί που το χαρτάκι έγραφε "συλλογική ιδιοκτησία των μέσων παραγωγής", αυτοί πήγαν και ψώνισαν "κρατική ιδιοκτησία των μέσων παραγωγής"! :-) Θα μου πεις, τι βούτυρο, τι βιτάμ, τι συλλογική ιδιοκτησία, τι κρατική ιδιοκτησία... Ε, δεν είναι κι έτσι. Εξαρτάται από το τι θες να φτιάξεις! Με βιτάμ, ας πούμε, δεν φτιάχνεις κουραμπιέδες της προκοπής. Και με κρατική ιδιοκτησία των μέσων παραγωγής φτιάχνεις μάλλον κρατικό καπιταλισμό παρά κομμουνισμό.\nΕπομένως, είναι pure nonsense να περιμένεις ότι ένα γραπτό, πόσο μάλλον που δεν είναι χαρτάκι για ψώνια ή φύλλο με ντιρεχτίβες, υπάρχει περίπτωση να διαβαστεί από όόόόλους τους αναγνώστες του με ένα και μόνο τρόπο ... και να το κρίνεις, ή να πας να πεις κάτι γι' αυτό, με βάση τ' ότι ίσως μπορεί να διαβάστηκε από κάποιους κάπου κάποτε σαν χαρτάκι για ψώνια.\nΆντε όμως, να μη σ' απασχολώ περισσότερο αφού έχεις και τον Μπέρκμαν.\nΥΓ. Και ποιος σου είπε πως απ' τους ινστρούχτορες εξαιρώ τους αναρχοαυτόνομους τοιούτους; :-Ο\nΜαρτίου 18, 2017 6:32 μ.μ.\nΗ "αλλαγή του κόσμου" προϋποθέτει την συνεχή ερμηνεία του.\nΤο πρόβλημα είναι η αποκλειστική αφοσίωση στην αλλαγή του και η ταυτόχρονη εγκατάλειψη της ερμηνείας. Να κάνω κάτι δίχως να σκέφτομαι με λίγα λόγια.\nΓνωρίζουμε ότι ο κόσμος δεν αλλάζει όταν το υποκείμενο της αλλαγής του εκτελεί εντολές. (του Θεού για παράδειγμα)\nΑκόμη κι όταν πάμε για τα ψώνια μας με τη λίστα στην τσέπη, κι εκεί ακόμη κάτι θα σκεφτούμε κάτι θα μας φανεί περιττό κάτι θα σκεφτούμε...εκτός κι αν έχουμε πάει για τα ψώνια της κυρίας..\nΤι λέω τώρα ε;\nLeft χαιρετώ. Τι θα γίνει με αυτό το 700, θα επικαιροποιηθεί;-)\nΚαι στο μεταξύ με 700 ευρώ τελικά ζεις ή μήπως δεν ζεις;\nΓια να το ξαναδούμε...\nΜαρτίου 20, 2017 9:17 π.μ.\nΓεια σου κι από μένα, φιλε izi,\nΠρώτα ερμηνεύουμε (αναλύουμε), μετά παρεμβαίνουμε μετασχηματιστικά με βάση τα πορίσματά μας και μετά κάνουμε την επαλήθευση για να δούμε τι μαλακίες έχουμε κάνει και φτου κι από εκεί που είχαμε μείνει. Έτσι το βλέπω εγώ το παιχνίδι να παίζεται.\nΣτα "ψιλά" το 700 το έχω επικαιροποιήσει από χρόνια. Ριζικότερη επικαιροποίηση δεν βλέπω. Εξ άλλου, εδώ και μερικούς μήνες, από το 2016, είμαι λίγο "παράνομος" μια και με έχει πάρει το όριο ηλικίας για τους τζηεφτακοσάριδες... Οπότε, ψάχνομαι για μετεγκατάσταση εντός του διαδικτύου. Ριζοσπαστική επικαιροποίηση. Όχι παίζουμε! :-)\nΖεις, ζεις (αν έχεις μία κάποια ενίσχυση από τις "μεγάλες" δυνάμεις, αλλιώς... γάμα τα με κεφαλαία γράμματα! -Γεωργίου σπίκινγκ. ;-) :-) )\nΜαρτίου 24, 2017 8:54 μ.μ.\nΓαμώ το δεκατριάρι, γαμώ! :-)\nΜαρτίου 24, 2017 8:55 μ.μ.\nΔε θαλεγες το ίδιο αν κέρδιζες στο προπό! :-)))))))))\nΜαρτίου 25, 2017 2:17 μ.μ.\nΤεχνομονολιθισμός α λα καρτ\nΤο πρώτο ευρωπαϊκό τραπεζογραμμάτιο (Σουηδία, 1661) Μια από τις πιο κρίσιμες για το μέλλον της κοινωνίας όψεις του λεγόμενου ...\nΑκόμα κι απ' το σκοτεινότερο σύννεφο μπορεί να περάσουν ακτίνες φωτός\n«(…)Μια μέρα ξεκίνησα νωρίς το πρωί μαζί με κάποιον άλλο για να στήσουμε ενέδρα και να πυροβολήσουμε φασίστες στα χαρακώματα έξω από...\nΕικονογραφημένα κείμενα 6 | Ο κόσμος ως παράσταση ...\nΕκπομπή #40 | Τι είναι "κοινωνική σχέση"\nΝέος Φάκελος: ΟΙΚΟΝΟΜΙΑ!\nΕκπομπή #39 | Η οικονομία δεν υπάρχει, μέρος 2ο\nΑνοησίες της τεχνητής νοημοσύνης


Β. Κορέα: Θρίλερ με την υγεία του Κιμ Γιονγκ Ουν\n21 Απριλίου 2020, 08:05\nΘρίλερ με την υγεία του ηγέτη της Βόρειας Κορέας, Κιμ Γιονγκ Ουν\nΣύμφωνα με το CNN, ο Κιμ Γιονγκ Ουν, διατρέχει μεγάλο κίνδυνο έπειτα από χειρουργική επέμβαση στην καρδιά, στην οποία υποβλήθηκε.\nΟι πληροφορίες βασίζονται σε μέλος των μυστικών υπηρεσιών των ΗΠΑ, που έχει άμεση πληροφόρηση για την υγεία του ηγέτη της Βόρειας Κορέας.\nΟ Κιμ Γιονγκ Ουν απουσίασε από τους εορτασμούς των γενεθλίων του παππού του στις 15 Απριλίου, κάτι που προκάλεσε ανησυχία για τους λόγους και την υγεία του. Είναι άλλωστε η πιο σημαντική γιορτή για την χώρα. Ο 36χρονος είχε κάνει δημόσια εμφάνιση τέσσερις ημέρες πριν. Πηγές του CNN στις αμερικανικές μυστικές υπηρεσίες αναφέρουν ότι η ανησυχία για την υγεία του είναι βάσιμη αλλά η σοβαρότητά της είναι δύσκολο να επιβεβαιωθεί.\nΣύμφωνα με την Daily NK, μια διαδικτυακή εφημερίδα στη Νότια Κορέα που επικεντρώνεται σε θέματα που αφορούν την Βόρεια Κορέα, ο Κιμ είχε κάνει στις 12 Απριλίου μια επέμβαση για το καρδιαγγειακό του σύστημα, πρόβλημα που προκλήθηκε λόγω “του υπερβολικού καπνίσματος, της παχυσαρκίας και της υπερκόπωσης”. Το ρεπορτάζ τονίζει ότι ο 36χρονος αναρρώνει σε μια βίλα στην Hyangsan County. Η ιατρική ομάδα που τον φρόντιζε επέστρεψε στην Πιόνγιανγκ στις 19 Απριλίου, εκτιμώντας ότι η υγεία του είχε βελτιωθεί. Φυσικά, μαζί του παρέμειναν λιγότεροι γιατροί για να τον παρακολοθούν. Οι λεπτομέρειες του ρεπορτάζ δεν έχουν επιβεβαιωθεί μέχρι στιγμής.\n“Υπάρχουν αρκετές φήμες για την υγεία του Κιμ (κάπνισμα, καρδιά και εγκέφαλος). Αν ο Κιμ μπήκε στο νοσοκομείο, αυτό θα εξηγούσε γιατί δεν πήγε στους εορτασμούς της 15ης Απριλίου. Τα τελεταία χρόνια υπήρξαν πολλές φήμες που αποδείχθηκαν ψευδείς για την υγεία του ή για τον πατέρα του. Οπότε πρέπει να περιμένουμε και να δούμε” δήλωσε ο Bruce Klingner, ερευνητής του Heritage Foundation και πρώην επικεφαλής της CIA στην περιοχή.\nPrevious Χειροπέδες σε 4 πρόσωπα μετά τον εντοπισμό ναρκωτικών\nNext Υπ. Υγείας: Σε αυτές τις επιχειρήσεις εντοπίστηκαν κρούσματα κορωνοϊού


Κέντρο Δια Βίου Μάθησης Δήμου Καλαμπάκας - Stagonnews\nΚέντρο Δια Βίου Μάθησης Δήμου Καλαμπάκας\n13 Οκτωβρίου 2015, 12:09\nΕνημερώνουμε όλους τους/τις ενδιαφερόμενους/ες ότι ο Δήμος Καλαμπάκας και το Υπουργείο Παιδείας, Έρευνας και Θρησκευμάτων (διά της Γενικής Γραμματείας Διά Βίου Μάθησης & Νέας Γενιάς και του Ιδρύματος Νεολαίας και Διά Βίου Μάθησης) συνεχίζουν επιτυχώς τη λειτουργία του Κ.Δ.Β.Μ του Δήμου Καλαμπάκας, στο οποίο θα υλοποιηθούν εκπαιδευτικά προγράμματα Γενικής Εκπαίδευσης Ενηλίκων με εκπαιδευτικές δράσεις ΕΘΝΙΚΗΣ ΕΜΒΕΛΕΙΑΣ & ΤΟΠΙΚΗΣ ΕΜΒΕΛΕΙΑΣ.\nΤο Κ.Δ.Β.Μ. του Δήμου Καλαμπάκας ενημερώνει τους ενδιαφερόμενους ότι λόγω του μεγάλου αριθμού κατάθεσης αιτήσεων και τη δημιουργία περιορισμένου αριθμού τμημάτων θα δεχτεί τις τελευταίες αιτήσεις την Τρίτη 20/10/20015 και Τρίτη 27/10/2015 και ώρες 10:00 – 14:00. Θα τηρηθεί σειρά προτεραιότητας.\nΓια την ένταξη των ενδιαφερομένων στα τμήματα απαιτείται η συμπλήρωση σχετικής αίτησης και η υποβολή φωτοτυπίας της αστυνομικής ταυτότητας στο Κ.Δ.Β.Μ. του Δήμου Καλαμπάκας, που στεγάζεται στο Δημαρχείο του Δήμου στον 1ο όροφο, στην οδό Ευθυμίου Βλαχάβα 1 στην Καλαμπάκα.